open-index/open-wikipedia-markdown huggingface dataset:
ওডিছী

thumb
**ওডিছী** এখন মহাকাব্য। এই গ্ৰন্থখনৰ লেখক- হোমাৰ। ওডিছী হোমাৰৰ দ্বিতীয়খন মহাকাব্য। প্ৰথমখনৰ নাম ইলিয়াড। ট্ৰজান যুদ্ধৰ পাছত স্বদেশলৈ প্ৰত্যৱৰ্তন কৰা মহাবীৰ ইউলিছিছৰ নৌযাত্ৰাত নানাৰূপ বিপৰ্যয়ৰ পাছত নিৰ্ডন দ্বীপত কেলিপ্সো নামৰ এক দেৱীৰ বন্দী হৈ থকা অৱস্থাত মনৰ ব্যাকুলতা আৰু অশ্ৰুপাতৰ বৰ্ণনাৰে আৰম্ভ হৈছে ওডিছী মহাকাব্য। 

## গ্ৰন্থ বিৱৰণ
'ওডিছী' গ্ৰীচ দেশৰ মহাকবি হোমাৰে ৰচনা কৰা এখন মহাকাব্য। ইলিয়াদ ৰচনাৰ কিছুকাল পিছত ওডিছী ৰচনা কৰা হৈছিল। দুয়োখন মহাকাব্যতে মহাকবি হোমাৰৰ শিল্প-নৈপুণ্যতাৰ নিদৰ্শন দেখিবলৈ পোৱা যায়। ওডিছী মহাকাব্য ভ্ৰাম্যমাণ বীৰৰ প্ৰত্যাৱৰ্তনৰ এক মৰ্মন্তুদ কাহিনী। মূল নায়ক ওডিচ্যুছৰ নামেৰে মহাকাব্যখনৰ নামকৰণ কৰা হৈছে ‘ওডিছী’। ট্ৰয় নগৰ সম্পূৰ্ণভাৱে নিজৰ আয়ত্তলৈ অনাৰ পিছত নায়ক ওডিচ্যুছে গৃহাভিমুখে আহি থাকোঁতে সম্মুখীন হোৱা দুৰ্যোগপূৰ্ণ সাগৰ যাত্ৰা আৰু তেওঁৰ দুঃসাহসিক কাৰ্যৰ লগতে বাসভূমিত উপস্থিত হৈ সম্মুখীন হোৱা পৰিস্থিতিৰ প্ৰাঞ্জল বৰ্ণনা এই কাব্যত আছে।

ট্ৰজান যুদ্ধৰ পিছত বহু কাললৈকে সন্ধানহীন হোৱা পিতৃৰ অন্বেষণত ওডিচ্যুছৰ পুত্ৰ টেলিমেকাছৰ বহু দেশ ভ্ৰমণৰ মৰ্মস্পৰ্শী কাহিনী আৰু পত্নী পেনিলপিৰ সুদীৰ্ঘ সময় ধৰি স্বামীৰ বাবে কৰা প্ৰতীক্ষাৰ জীৱনৰ হৃদয় বিদাৰক কাহিনীয়ে ওডিছী মহাকাব্যৰ মূলকথা।

## লগতে চাওক
#ইলিয়াড
#হোমাৰ

## তথ্যসূত্ৰ

শ্ৰেণী:মহাকাব্য
শ্ৰেণী:গ্ৰীক মহাকাব্য
চন্দ্ৰকান্ত অভিধান

**চন্দ্ৰকান্ত অভিধান**  এখন দ্বি−ভাষিক অভিধান। প্ৰকাশ হয় ১৯৫১ চনত। অভিধানখনত ৩৬,৮১৬ টা শব্দ আছে আৰু ১৯৩৩ চনত প্ৰথমে অসম সাহিত্য সভাই ইয়াৰ সংকলন আৰু প্ৰকাশ কৰিছিল।

১৯৮৭ চনত, মহেশ্বৰ নেওগ আৰু উপেন্দ্ৰনাথ গোস্বামীৰ সম্পাদনাত গৌহাটী বিশ্ববিদ্যালয়ে ইয়াৰ তৃতীয় সংস্কৰণ প্ৰকাশ কৰে। ২০০৯ চনৰ পৰা অভিধানখনি অনলাইন সংস্কৰণো প্ৰকাশ কৰা হয়।

## তথ্য সংগ্ৰহ

## বাহ্যিক সংযোগ

* চন্দ্ৰকান্ত অভিধান - আধিকাৰীক ৱেবছাইট
* 

শ্ৰেণী:অভিধান
মাধৱদেৱ বিশ্ববিদ্যালয়

**মাধৱদেৱ বিশ্ববিদ্যালয়** অসমৰ লখিমপুৰ জিলাৰ নাৰায়ণপুৰত অৱস্থিত এখন ৰাজ্যিক বিশ্ববিদ্যালয়। ১৯৬৪ চনত নাৰায়ণপুৰ কলেজ নামেৰে প্ৰতিষ্ঠা হোৱা আৰু পাছলৈ মাধৱদেৱ মহাবিদ্যালয় নামৰে পুনঃনামকৰণ কৰা মহাবিদ্যালয়খন উন্নীত কৰি এই বিশ্ববিদ্যালয় প্ৰতিষ্ঠা কৰা হৈছে। ইয়াক অসম চৰকাৰে ২০১৭ চনৰ ৭ ছেপ্টেম্বৰত গৃহীত কৰা *মাধৱদেৱ বিশ্ববিদ্যালয় বিধেয়ক, ২০১৭*ৰ অধীনত স্থাপন কৰিছে।

২০১৯ চনৰ ১৭ জুন তাৰিখে অধ্যাপক ড॰ দিবাকৰ চন্দ্ৰ ডেকাই মাধৱদেৱ বিশ্ববিদ্যালয়ৰ প্ৰথম গৰাকী উপাচাৰ্যৰ কাৰ্য্যভাৰ গ্ৰহণ কৰে। বিশ্ববিদ্যালয়খন শ্ৰী শ্ৰী মাধৱদেৱৰ নামেৰে নামকৰণ কৰা হৈছে।

## ইতিহাস
১৯৬৩ চনৰ ২৪ নৱেম্বৰত নাৰায়ণপুৰ নগৰৰ সমীপৰ মাধৱপুৰ উচ্চ বুনিয়াদী বিদ্যালয়ত মহাবিদ্যালয় প্ৰতিষ্ঠাৰ বাবে প্ৰথম সভা অনুষ্ঠিত হয় আৰু ১৯৬৪ চনত নাৰায়ণপুৰ কলেজ নামেৰে এই মহাবিদ্যালয়ৰ প্ৰতিষ্ঠা হয়। প্ৰথম অধ্যক্ষ আছিল কমল গগৈ, আৰু প্ৰতিষ্ঠাপক সম্পাদক আছিল মুক্তিযোদ্ধা পূৰ্ণানন্দ দত্ত। সেই বছৰৰে পহিলা জুলাইত মহাবিদ্যালয়ৰ প্ৰথম তদৰ্থ পৰিচালনা সমিতি গঠন কৰা হয়। প্ৰথম বছৰত ইংৰাজী, অসমীয়া, ৰাজনীতি বিজ্ঞান, বুৰঞ্জী আৰু অৰ্থনীতি বিভাগসহ ৭৫জন ছাত্ৰ-ছাত্ৰী আৰু ৫জন শিক্ষক আছিল। ১৯৬৬ চনৰ ২ আগষ্ট তাৰিখে এই মহাবিদ্যালয়ক মাধৱদেৱ মহাবিদ্যালয় নামেৰে নামকৰণ কৰা হয়।

১৯৬৪ চনত গুৱাহাটী বিশ্ববিদ্যালয়ে আৰু ১৯৬৫ চনত ডিব্ৰুগড় বিশ্ববিদ্যালয়ে প্ৰাক্‌ বিশ্ববিদ্যালয় শ্ৰেণীৰ স্বীকৃতি প্ৰদান কৰে। মহাবিদ্যালয়খনে ১৯৬৭ চনত ডিব্ৰুগড় বিশ্ববিদ্যালয়ৰপৰা স্নাতক শ্ৰেণীৰ স্বীকৃতি লাভ কৰে। বিজ্ঞান শাখা আৰম্ভ হয় ১৯৭৮ চনত।

## শৈক্ষিক
### পাঠ্যক্ৰমসমূহ
মাধৱদেৱ মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খনৰ স্নাতক শাখা আৰু উচ্চতৰ মাধ্যমিক শাখা ক্ৰমে ডিব্ৰুগড় বিশ্ববিদ্যালয় আৰু অসম উচ্চতৰ মাধ্যমিক শিক্ষা সংসদৰ অধীনস্থ।
* উচ্চতৰ মাধ্যমিক (কলা আৰু বিজ্ঞান)
* স্নাতক (কলা আৰু বিজ্ঞান)
* ইউ জি চি কেৰিয়াৰমুখী পাঠ্যক্ৰম

### শৈক্ষিক বিভাগসমূহ

কলা:
* ইংৰাজী বিভাগ
* অসমীয়া বিভাগ
* শিক্ষা বিভাগ
* অৰ্থনীতি বিভাগ
* ইতিহাস বিভাগ
* ৰাজনীতি বিজ্ঞান বিভাগ
* দৰ্শন বিভাগ
* সমাজতত্ত্ব বিভাগ

বিজ্ঞান:
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* ৰসায়ন বিজ্ঞান বিভাগ
* পদাৰ্থ বিজ্ঞান বিভাগ
* অৰ্থনীতি বিভাগ
* গণিত বিভাগ
* ইলেক্ট্ৰনিকছ বিভাগ

## মহাবিদ্যালয়ৰ সুবিধাসমূহ
*গ্ৰন্থাগাৰ
*কেৰিয়াৰ কাউন্সেলিং
*ছাত্ৰাবাস
*ছাত্ৰীনিবাস
*খেলপথাৰ
## চিত্ৰভঁৰাল

Madhabdev University Inauguration plate.jpg ‎|মাধৱদেৱ বিশ্ববিদ্যালয়ৰ উন্মোচনী ফলক
Madhabdev University (née College) Academic Building.jpg ‎|বিশ্ববিদ্যালয়ৰ প্ৰশাসনিক ভৱন 
Madhabdev University foreground.jpg ‎|বিশ্ববিদ্যালয়ৰ প্ৰাঙ্গন আৰু এটি ভৱন 
Bust of freedom fighter Purnanda Dutta in Madhabdev University (née College).jpg ‎|প্ৰতিস্থাপক সম্পাদক, মুক্তিযোদ্ধা পূৰ্ণানন্দ দত্তৰ আৱক্ষ মূৰ্তি
Madhabdev University, Panbari.jpg‎|মাধৱদেৱ বিশ্ববিদ্যালয়ৰ প্ৰৱেশদ্বাৰ


## তথ্য উৎস

## বাহ্যিক সংযোগ
* 

শ্ৰেণী:অসমৰ বিশ্ববিদ্যালয়সমূহ
শ্ৰেণী:নাৰায়ণপুৰ
মাধৱ বৈশ্য

**মাধৱ বৈশ্য** () অসমৰ এগৰাকী বিশিষ্ট চিত্ৰশিল্পী। তেখেতে আৰ্টত *বেংগল স্কুল*ৰ শৈলী (বংগীয় ধাৰা) অনুসৰণ কৰিছিল। শিল্পী প্ৰতাপ বৰুৱা আৰু বিষ্ণুৰাভাৰ পাছত এককভাৱে বংগীয় ধাৰা অনুসৰণ কৰা শিল্পীগৰাকীয়ে আছিল- চিত্ৰশিল্পী মাধৱ বৈশ্য। তেখেত ১৯৬২ চনত শান্তিনিকেতনৰপৰা পেইণ্টিং বিষয়ত সোণৰ পদকধাৰী।

## জন্ম আৰু শিক্ষা
১৯৩০ চনত শুৱালকুছিত তেখেতৰ জন্ম হয়। ১৯৫৮ চনত তেখেতে অসম চৰকাৰ আৰু ভাৰত চৰকাৰৰপৰা আৰ্টৰ বৃত্তি লাভ কৰে আৰু ছাত্ৰ ৰূপে বিশ্ব ভাৰতীত (শান্তিনিকেতন ) নামভৰ্তি কৰে। ১৯৬২ চনত তেখেতে পেইণ্টিং বিষয়ত ডিষ্টিংচন সহ প্ৰথম শ্ৰেণী লাভ কৰি বিশ্ব ভাৰতীৰপৰা উত্তীৰ্ণ হয়।

## কৰ্মজীৱন
১৯৫৩ চনত তেখেতে পাছিঘাট উচ্চতৰ মাধ্যমিক স্কুলত শিক্ষকতা কৰিছিল।
১৯৬২ চনত শান্তিনিকেতনৰপৰা উভতি আহি তেখেতে যোৰহাট স্নাতকোত্তৰ প্ৰশিক্ষণ মহাবিদ্যালয়ৰ আৰ্টৰ প্ৰধান শিক্ষক ৰূপে চাকৰিত যোগদান কৰে। ১৯৯০ চনত তেখেতে এই পদবীৰপৰা অৱসৰ গ্ৰহণ কৰে। 
যোৰহাট স্নাতকোত্তৰ প্ৰশিক্ষণ মহাবিদ্যালয়ত কৰ্ম্মৰত অৱস্থাতে তেখেতে ১৯৭৬ চনত যোৰহাট ফাইন আৰ্ট ছ'চাইটি আৰু ১৯৭৭ চনত যোৰহাট ফাইন আৰ্ট স্কুলৰ জন্ম দিয়ে আৰু ইয়াৰ প্ৰতিষ্ঠাপক সভাপতি ৰূপে কাৰ্যনিৰ্বাহ কৰে।
তেখেত ১৯৮৭ ৰ পৰা ১৯৮৯ চনলৈ *যোৰহাট কলা পৰিষদ*ৰো প্ৰতিষ্ঠাপক সভাপতি আছিল।
১৯৬৩ চনৰপৰা ১৯৮৮ চনলৈ আৰু ১৯৮৭-৮৮ চনত ক্ৰমে যোৰহাট বাল্য ভৱন বিদ্যালয় আৰু যোৰহাট কৃষি বিশ্ববিদ্যালয়ৰো ছবিৰ শিক্ষক ৰূপে নিযুক্ত আছিল। 

## চিত্ৰশিল্প
ভাৰতীয় ধ্ৰুপদী সাহিত্যক বিষয়বস্তু ৰূপে লৈ তেখেতে ছবি আঁকিছিল। বংগীয় ধাৰাত সততে দেখা পোৱা চীন তথা জাপানী চিত্ৰৰ অনুৰণন তেখেতৰ শিল্পকৰ্মত দেখা পোৱা নাযায়। তেখেতৰ প্ৰিয় বিষয় আছিল পুৰাণ, মহাভাৰত, ৰামায়ণ, বৌদ্ধগাথা, কীৰ্তন, দশম আদি। তেখেতে বৃহৎ আকাৰৰ ম্যুৰাল সদৃশ দৃশ্যপট আঁকিছিল। কম্পজিশ্যন, বলিষ্ঠ ৰেখা আৰু ৰঙত তেখেতৰ অংকন দক্ষতা ফুটি উঠিছিল।

## মৃত্যু
২০০১ চনৰ ১ এপ্ৰিল তাৰিখে শিল্পীগৰাকীৰ জীৱনাৱসান ঘটে।
## তথ্য সূত্ৰ

শ্ৰেণী:অসমৰ চিত্ৰশিল্পী
শ্ৰেণী:মৃত ব্যক্তি
উৰাজাহাজ

thumb|প্ৰথম নিয়ন্ত্ৰিত উৰাজাহাজৰ উৰণ ১৯০৩, ১৭ ডিচেম্বৰ।

**উৰাজাহাজ** () বা **বিমান** বায়ুতকৈ গধুৰ কিন্তু উৰিব পৰা এক প্ৰকাৰৰ আকাশীযান। যাত্ৰী আৰু সামগ্ৰী পৰিবহণ তথা যুদ্ধক্ষেত্ৰত উৰাজাহাজ ব্যৱহাৰ কৰা হয়। “উৰ” বা “উৰিব পৰা” আৰু “জাহাজ” শব্দ দুটাৰ সংমিশ্ৰণৰ দ্বাৰা “উৰাজাহাজ” শব্দটো উদ্ভৱ হৈছে। আমেৰিকা, কানাডাকে ধৰি বহু ঠাইত উৰাজাহাজক “এয়াৰপ্লেন” (airplane) বুলি কোৱা হয় আৰু ব্ৰিটেইনকে ধৰি কিছুমান ঠাইত “এৰোপ্লেন” (aeroplane) বুলি কোৱা হয়। ইংৰাজীত এই নামটো গ্ৰীক ভাষাৰ *αέρας* (aéras-) ("বায়ু" বা "বতাহ") আৰু গাণিতিক শব্দ *plane* (তল) শব্দ দুটাৰ পৰা আহৰণ কৰা হৈছে। উৰাজাহাজ জেট ইঞ্জিন, প্ৰপেলাৰ বা ৰকেট ইঞ্জিনৰ সহায়ত চলোৱা হয়। উৰাজাহাজৰ পাখি স্থিৰ কৰি তৈয়াৰ কৰা হয়। বিমানৰ আকাৰ, আকৃতি আৰু পাখিৰ বিন্যাস বিভিন্ন ধৰণৰ হোৱা দেখা যায়। বিমানৰ ব্যৱহাৰৰ বহল বৰ্ণালীৰ ভিতৰত বিনোদন, সামগ্ৰী আৰু মানুহৰ পৰিবহণ, সামৰিক বাহিনী আৰু গৱেষণা আদি অন্তৰ্ভুক্ত। বিশ্বজুৰি বাণিজ্যিক বিমান পৰিবহণে বছৰি চাৰি বিলিয়নতকৈ অধিক যাত্ৰীক বিমানেৰে পৰিবহণ কৰে আৰু বছৰি ২০০ বিলিয়ন টন-কিলোমিটাৰতকৈ অধিক সামগ্ৰী পৰিবহণ কৰে, যিটো বিশ্বৰ সামগ্ৰী পৰিবহণৰ ১%তকৈও কম। বেছিভাগ বিমান পাইলটে উৰুৱাই যদিও ড্ৰ’ন বিমানৰ দৰে কিছুমান বিমান দূৰৈৰ পৰা বা কম্পিউটাৰৰ দ্বাৰা নিয়ন্ত্ৰিত কৰিব পৰাকৈ নিৰ্মাণ কৰা হয়।

১৯০৩ চনৰ ১৭ ডিচেম্বৰ দিনা আমেৰিকাৰ অৰভিল আৰু উইলবাৰ ৰাইট নামৰ দুজন ভাতৃয়ে কিটিহক নামৰ ঠাইত প্ৰথম বাৰৰ বাবে এখন উৰা যান আকাশত নিয়ন্ত্ৰিতভাৱে উৰাইছিল৷ এই সফলতাৰ পাছতেই প্ৰথম বিশ্বযুদ্ধত ইয়াৰ অলপ ব্যৱহাৰ কৰা হয় আৰু ইয়াৰ প্ৰযুক্তিৰ দ্ৰুত বিকাশ ঘটে। দ্বিতীয় বিশ্বযুদ্ধত ইয়াৰ প্ৰয়োগ ব্যাপক হাৰত হৈছিল।

## তথ্যসূত্ৰ

শ্ৰেণী:বায়ুযান
শিনকানছেন

**শিনকানছেন** () যাক বুলেট ট্ৰেইন হিচাপে জনা যায়, হৈছে এক জাপানৰ এক দ্ৰুত ৰেল সেৱা ব্যৱস্থা। প্ৰথমতে জাপানৰ ৰাজধানী টকিঅ' চহৰক আনবোৰ ঠাইৰ লগত বুলেট ট্ৰেইনৰ সহায়ত যোগ কৰা হৈছিল যাতে অৰ্থনৈতিক ক্ষেত্ৰত সুবিধা হয়। শিনকানছেন হৈছে এটা জাপানী শব্দ যাৰ অৰ্থ হৈছে 'নতুন ট্ৰাংক লাইন'। ২০১৪ চনত জাপানৰ বুলেট ট্ৰেইনে ৫০ বছৰ অতিক্ৰম কৰে। এই ৫০ বছৰ সময়ছোৱাত কোনো যাত্ৰীয়ে দুৰ্ঘটনাজনিত কাৰণত আঘাতপ্ৰাপ্ত হোৱা নাছিলে।

## তথ্য সংগ্ৰহ

শ্ৰেণী:ৰেল পৰিবহণ
শ্ৰেণী:জাপান
ভট্টদেৱ বিশ্ববিদ্যালয়

**ভট্টদেৱ বিশ্ববিদ্যালয়** অসমৰ বজালী জিলাৰ পাঠশালাত অৱস্থিত এখন ৰাজ্যিক বিশ্ববিদ্যালয়। এই বিশ্ববিদ্যালয়খন অসম চৰকাৰে ২০১৭ চনৰ ৭ ছেপ্টেম্বৰত গৃহীত কৰা *ভট্টদেৱ বিশ্ববিদ্যালয় বিধেয়ক, ২০১৭*ৰ অধীনত স্থাপন কৰিছে। বৰপেটাৰ পাঠশালাত অৱস্থিত বজালী মহাবিদ্যালয়ক উন্নীত কৰি এই বিশ্ববিদ্যালয় প্ৰতিষ্ঠা কৰা হৈছে।

২০১৯ চনৰ ২৫ জুন তাৰিখে অধ্যাপক ড° বিৰিঞ্চি কুমাৰ দাসে বিশ্ববিদ্যালয়ৰ প্ৰথম গৰাকী উপাচাৰ্যৰ কাৰ্য্যভাৰ গ্ৰহণ কৰে। বিশ্ববিদ্যালয়খন অসমীয়া গদ্য সাহিত্যৰ জনক শ্ৰী শ্ৰী ভট্টদেৱৰ নামেৰে নামকৰণ কৰা হৈছে।

## তথ্য উৎস

## বাহ্যিক সংযোগ
*বিশ্ববিদ্যালয়ৰ ৱেবছাইট 

শ্ৰেণী:অসমৰ বিশ্ববিদ্যালয়সমূহ
শ্ৰেণী:বজালী জিলা
ফেৱিক'ল

**ফেৱিক'ল** হৈছে ভাৰতীয় কোম্পানী পিডিলাইট ইণ্ড্ৰাষ্ট্ৰীছ লিমিটেদৰ দ্বাৰা উৎপাদিত আঠাৰ এটা ব্ৰেণ্ড। 

## ইতিহাস
১৯৫৪ চনত বলবন্ত পাৰেখ আৰু সুশীল পাৰেখে এটা সৰু ব্যৱসায় আৰম্ভ কৰিছিল। ৫ বছৰৰ পাছত ১৯৫৯ চনত, এওঁলোকে জন্তুৰ পৰা প্ৰস্তুত কৰা আঠাৰ এটা সাংশ্লেষিক বিকল্প উলিয়াই। তেওঁলোকে এই বস্তুটোৰ নাম দিয়ে 'ফেৱিক'ল'। ১৯৬৩ চনত কনদিৱিটা গাঁও, মুম্বাইত ফেৱিক'লৰ প্ৰথমটো উদ্যোগ স্থাপন হয়। ইয়াতেই বৰ্তমান ফেৱিক'লৰ মুখ্য কাৰ্যালয় আছে। ১৯৯৭ চনত ফেৱিক'লে দূৰদৰ্শনত প্ৰথম বিজ্ঞাপন দিয়ে। ২০০৪ চনৰ ফেৱিক'লে ফেৱিক'ল মেৰাইন বুলি বজাৰলৈ এটা উপ-ব্ৰেণ্ড উলিয়াই। 

## তথ্যসূত্ৰ

শ্ৰেণী:সামগ্ৰী
ৰবীন্দ্ৰনাথ ঠাকুৰ বিশ্ববিদ্যালয়

**ৰবীন্দ্ৰনাথ ঠাকুৰ বিশ্ববিদ্যালয়** অসমৰ হোজাই জিলাৰ হোজাইত অৱস্থিত এখন ৰাজ্যিক বিশ্ববিদ্যালয়। এই বিশ্ববিদ্যালয় খন অসম চৰকাৰে ২০১৭ চনৰ ৭ ছেপ্টেম্বৰত গৃহীত কৰা *ৰবীন্দ্ৰনাথ ঠাকুৰ বিশ্ববিদ্যালয় বিধেয়ক, ২০১৭*ৰ অধীনত স্থাপন কৰিছে। হোজাইত অৱস্থিত হোজাই মহাবিদ্যালয়ক উন্নীত কৰি এই বিশ্ববিদ্যালয় প্ৰতিষ্ঠা কৰা হৈছে।

২০১৯ চনৰ ৭ জুন তাৰিখে অধ্যাপক ডঃ অমলেন্দু চক্ৰৱৰ্তীয়ে বিশ্ববিদ্যালয়ৰ প্ৰথম গৰাকী উপাচাৰ্যৰ কাৰ্য্যভাৰ গ্ৰহণ কৰে। এই বিশ্ববিদ্যালয়খন ভাৰতৰ প্ৰথম নোবেল বঁটা সাহিত্যিক কবি, ঔপন্যাসিক, গল্পকাৰ, গীতিকাৰ, সুৰকাৰ, নাট্যকাৰ আৰু দাৰ্শনিক ৰবীন্দ্ৰনাথ ঠাকুৰৰ নামেৰে নামকৰণ কৰা হৈছে।
## তথ্য উৎস

## বাহ্যিক সংযোগ
*বিশ্ববিদ্যালয়ৰ ৱেবছাইট 

শ্ৰেণী:অসমৰ বিশ্ববিদ্যালয়সমূহ
শ্ৰেণী:হোজাই জিলা
পিডিলাইট ইণ্ড্ৰাষ্ট্ৰীছ লিমিটেড

পিডিলাইট ইণ্ড্ৰাষ্ট্ৰীছ লিমিটেড এটা ভাৰতৰ আঠা উৎপাদনকাৰী উদ্যোগ। ই আঠাৰ উপৰিও বিভিন্ন শিল্প সামগ্ৰী, নিৰ্মাণজনিত কামত ব্যৱহাৰ হোৱা ৰাসায়নিক পদাৰ্থ আদিৰো উৎপাদন কৰে। পিডিলাইট ইণ্ড্ৰাষ্ট্ৰীছ লিমিটেডৰ উৎপাদিত এটা উল্লেখযোগ্য উৎপাদন হৈছে ফেৱিক'ল। পিডিলাইট ইণ্ড্ৰাষ্ট্ৰীছ লিমিটেডৰ অনান্য উৎপাদনসমূহ হৈছে ফেৱিকুইক, ড॰ ফিক্সিট, ৰ'ফ, চাইক্ল, ৰাণীপাল, হ'বি আইডিয়া, এম ছিল, আক্ৰন আদি। 

## তথ্যসূত্ৰ

## বাহ্যিক সংযোগ

শ্ৰেণী:অনুষ্ঠান প্ৰতিষ্ঠান
শ্ৰেণী:উদ্যোগ
যোগেন তামুলী

**যোগেন তামুলী** (১৯৬৯-২০১৯) তেখেত মাধৱদেৱ বিশ্ববিদ্যালয়ৰ অসমীয়া বিভাগৰ অধ্যাপক। এতিয়ালৈকে ভালেকেইখন গ্ৰন্থ সম্পাদনা কৰাৰ লগেত নিজেও গ্ৰন্থ প্ৰকাশ কৰিছে। তেখেতে ডিব্ৰুগড় বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। সেইখন বিশ্ববিদ্যালয়তে তেওঁ আলোচনী শাখাৰ সম্পাদক আছিল। তেখেতে ১৯৮৮ চনৰ পৰা আলোচনী, বাতৰি-কাকত, স্মৃতিগ্ৰন্থ, ভাওনাৰ নাটৰ পাণ্ডুলিপি সংগ্ৰহ কৰি আহিছে আৰু সেইবোৰ মেগাজিয়াম নামেৰে এটা সংগ্ৰহালয়ত সংৰক্ষণ কৰিছে। মেগাজিয়ামত বৰ্তমান প্ৰায় ১৮০০ বিধমান আলোচনী, বাতৰি-কাকত, স্মৃতিগ্ৰন্থ আদি সংগ্ৰহ আৰু সংৰক্ষণ কৰা হৈছে।  

## জন্ম
যোগেন তামুলীৰ জন্ম হয় ১৯৬৯ চনত পুলিনাহৰণি গাঁৱত, লখিমপুৰত। পিতৃৰ নাম বোধেশ্বৰ তামুলী আৰু মাতৃৰ নাম সাৰদা তামুলী। 

## শিক্ষা
১৯৯৩ চনত ডিব্ৰুগড় বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ। 

## কৰ্মজীৱন
লখিমপুৰ জিলাৰ নাৰায়ণপুৰস্থিত মাধৱদেৱ মহাবিদ্যালয়ত অসমীয়া বিভাগৰ সহকাৰী অধ্যাপক হিচাপে কৰ্মজীৱন আৰম্ভ কৰা যোগেন তামূলী মহাবিদ্যালয়খনৰ উন্নীতকৰণৰ পিছত মাধৱদেৱ বিশ্ববিদ্যালয়ৰ অসমীয়া বিভাগত অধ্যাপক হিচাপে মৃত্যুৰ দিনলৈকে কৰ্মৰত আছিল। 

## সামাজিক জীৱন
#১৯৮৫ চনত হাইস্কুল শিক্ষান্ত পৰীক্ষা দিয়াৰ সময়তে নিজ গাঁৱত নৱজ্যোতি পুথিভঁৰাল আৰু যুৱ সমাজ গঠন কৰি সম্পাদকৰ দায়িত্ব গ্ৰহণ।
#১৯৮৮ চনত উত্তৰ পিছলা শাখা সভা প্ৰতিষ্ঠা আৰু শাখাৰ প্ৰতিষ্ঠাপক সম্পাদক। 
#১৯৮৯-৯০ চনত শংকৰদেৱ মহাবিদ্যালয়ৰ সাধাৰণ সম্পাদক। 
#শংকৰদেৱ মহাবিদ্যালয়ৰ শ্ৰেষ্ঠ সাহিত্য প্ৰতিযোগী আৰু তাৰ্কিক। 
#১৯৯২-৯৩ চনত ডিব্ৰুগড় বিশ্ববিদ্যালয়ৰ আলোচনী সম্পাদক। 
#১৯৯২-৯৩ চনত নবীন লেখক-লেখিকা আৰু শিল্পী সমিতিৰ অবিভক্ত ডিব্ৰুগড় জিলাৰ সভাপতি। 
#ডিব্ৰুগড় বিশ্ববিদ্যালয়ৰ শ্ৰেষ্ঠ সাহিত্য প্ৰতিযোগী। 
#ডিব্ৰুগড় বিশ্ববিদ্যালয় স্নাতকোত্তৰ ছাত্ৰ একতা সভাৰ আলোচনী সম্পাদক। 

## সাহিত্যচৰ্চা
### কবিতা পুথি
# তেজীমলা দুখৰ অন্য এখন পৃথিৱী ( কবিতা পুথি), গুৱাহাটী, ২০১৭ 

### সম্পাদনা গ্ৰন্থ
#অসমৰ লোক-ঔষধ আৰু লোক-খাদ্য, অমূল্য কুমাৰ হাজৰিকাৰ সৈতে যুতীয়াভাৱে
#মহাপুৰুষ মাধৱদেৱ, 
#বিষয় : শংকৰদেৱ- মাধৱদেৱ, মাধৱদেৱ মহাবিদ্যালয় প্ৰকাশন
#পূৰ্ণানন্দ দত্ত স্মাৰক গ্ৰন্থ(মুক্তিযোদ্ধা, মাধৱদেৱ মহাবিদ্যালয়ৰ প্ৰতিষ্ঠাপক সম্পাদক)
#অসমীয়া ভাষা আৰু ইয়াৰ প্ৰয়োগ ( গৌতম কাকতীৰ সৈতে যুটীয়া)
#অসমীয়া কবিতা আৰু কথা- সাহিত্যৰ আভাস ( ৰাজীৱ বৰাৰ সৈতে যুটীয়া)
#অসমীয়া সাহিত্য আৰু সংস্কৃতিৰ চমু বুৰঞ্জী ( গৌতম কাকতীৰ সৈতে যুটীয়া)
#ড॰ লোহিন্দ্ৰ কুমাৰ শইকীয়া ৰচনাৱলী (২য় খণ্ড)
#পৰাণ-নিগৰে(সত্ৰাধিকাৰ কেশৱ চন্দ্ৰ গোস্বামী স্মাৰক গ্ৰন্থ)
#জীৱন-চৰ্যা ( মুক্তিযোদ্ধা নিধিৰাম শইকীয়া স্মাৰক গ্ৰন্থ) 
#আয়াজতি ( মুক্তিযোদ্ধা যজ্ঞোৰাম হাজৰিকা স্মাৰক গ্ৰন্থ), মধুপুৰ, ২০১০

### আলোচনী
#পদাতিক (দুমহীয়া আলোচনী ) নগাঁও, ফেব্ৰুৱাৰী-মাৰ্চ, ১৯৯৮, আলোচনী, পদাতিক প্ৰকাশন
#স্মৃতিগ্ৰন্থ, দৌলযাত্ৰা উদযাপন, শ্ৰী শ্ৰী শিয়ালমৰা সত্ৰ, ২০০৬, স্মৃতিগ্ৰন্থ, শ্ৰী শ্ৰী শিয়ালমৰা সত্ৰ
#দ্ৰোপাং, ২০১০, স্মৃতিগ্ৰন্থ, উত্তৰ পিছলা শ্ৰীমন্ত শংকৰদেৱ জন্মোৎসৱ সমিতি
#পিচ্ছিলা, অসম বিজ্ঞান সমিতিৰ ৫১ সংখ্যক ৰাজ্যিক অধিবেশনৰ মুখপত্ৰ
#তত্ত্বমসি, শ্ৰী শ্ৰী মাধৱদেৱ জন্মস্থান, লেটেকুপুখুৰী
#মহাপুৰুষ শ্ৰী শ্ৰী মাধৱদেৱৰ জন্মস্থান, লেটেকুপুখুৰী
#ঝাপৰিভিটা, কলিতা জনগোষ্ঠী সন্মিলন অসমৰ ৰাজ্যিক মধ্যকালীন অধিবেশনৰ সম্পাদক
#পান্থ, অসমীয়া বিভাগ, মাধৱদেৱ মহাবিদ্যালয়

## তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
১৯৬৪ চনৰ নিগাটা ভূমিকম্প

১৯৬৪ চনৰ নিগাটা ভূমিকম্প হৈছিল জাপানৰ স্থানীয় সময় অনুসৰি ১৩:০১ বজাত (০৪:০১ গ্ৰিনিজ মান সময়]) ১৬ জুনত। ভূমিকম্প মান আছিল ৭.৫ বা ৭.৬। এই ভূমিকম্পটোৱে নিগাটা চহৰৰ বহুত ক্ষতি সাধন কৰে সেয়ে এই ভূমিকম্পটোক নিগাটা ভূমিকম্প বোলা হয়। নিগাটা ভূমিকম্পত চহৰখনত বহুত ঠাইত মাটিৰ তৰলীকৰণ ঘটে। 

## ক্ষতি

## মাটিৰ তৰলীকৰণ

## ছুনামি

## তথ্য সংগ্ৰহ

শ্ৰেণী:ভূমিকম্প
শ্ৰেণী:জাপান
ভৌগোলিক তথ্য ব্যৱস্থা

ভৌগোলিক তথ্য ব্যৱস্থা (Geographic information system) হৈছে এনে এক ব্যৱস্থা যাৰ সহায়ত ভৌগোলিক তথ্য সংগ্ৰহ কৰা হয়,সংৰক্ষণ কৰা হয়, বিশ্লেষণ কৰা হয় আৰু উপস্থাপন কৰা হয়। ইয়াক চমুকৈ জি আই এছ (GIS) বুলি কোৱা হয়। জি আই এছ এপ্লিকেছন আহিলাসমূহৰ সহায়ত তথ্যসমূহ বিশ্লেষণ কৰিব পাৰি, মানচিত্ৰত উপস্থাপন কৰিব পাৰি আৰু ইয়াৰ ব্যৱহাৰ যিকোনো কামত সিদ্ধান্ত লোৱাত কৰিব পাৰি। 

## বিকাশৰ ইতিহাস

## তথ্যসূত্ৰ

শ্ৰেণী:কম্পিউটাৰ বিজ্ঞান
শ্ৰেণী:ভূগোল
মেঘালয় যুগ

ভূতাত্ত্বিক সময়ৰ মাপনী বা স্কেলৰ শেহতীয়া যুগটোৱেই হৈছে মেঘালয় যুগ। ই হৈছে চতুৰ্থ কল্পৰ উচ্চতম স্তৰ। মেঘালয় যুগ আজিৰ পৰা প্ৰায় ৪২০০ বছৰৰ আগতে আৰম্ভ হৈছিলে। আন্তৰ্জাতিক স্তৰবিজ্ঞান কমিছনে ২০১৮ চনৰ জুলাই মাহত মেঘালয় যুগটোক আনুষ্ঠানিকভাৱে স্বীকৃতি প্ৰদান কৰিলে। 

## তথ্যসূত্ৰ

শ্ৰেণী:ভূতত্ত্ব
সুনীল গাভাস্কাৰ

**সুনীল মনোহৰ গাভাস্কাৰ** (; জন্ম: ১০ জুলাই,১৯৪৯) ভাৰতৰ এজন প্ৰাক্তন ক্ৰিকেটাৰ। ১৯৭০ চনৰ পৰাই আন্তঃৰাষ্ট্ৰীয় ক্ৰিকেট খেলিবলৈ লোৱা গাভাস্কাৰক বিশ্বৰ এজন শ্ৰেষ্ঠ বেটছমেন আখ্যা দিয়া হয়। টেষ্ট ক্ৰিকেটৰ ইতিহাসত গাভাস্কাৰ এজন চিৰস্মৰণীয় অপেনিং বেটছমেন। নিজৰ বৰ্ণিল টেষ্ট ক্ৰিকেটৰ কেৰিয়াৰত গাভাস্কাৰে ৩৪টা শতক অৰ্জন কৰি অভিলেখ ৰচিছিল। দুটা দশকৰ পাছত ২০০৫ চনত সেই অভিলেখ শচীন তেণ্ডুলকাৰে অতিক্ৰম কৰে। টেষ্ট মেচত ১০,০০০ ৰাণ কৰা গাভাস্কাৰেই হৈছে প্ৰথমজন বেটছমেন আৰু বৰ্তমান টেষ্ট ক্ৰিকেটত ১০০০০ ৰাণ কৰা ১৩জন খেলুৱৈৰ ভিতৰত তেওঁ ১২ নম্বৰ স্থানত আছে। ১৯৮৩ চনত বিশ্বকাপবিজয়ী ভাৰতীয় দলটোৰো তেওঁ এজন সদস্য আছিল। উল্লেখনীয় যে ভাৰতীয় ক্ৰিকেট দললৈ আগবঢ়োৱা অতুলনীয় অৱদানৰ বাবে সুনীল গাভাস্কাৰক ভাৰত চৰকাৰে পদ্মশ্ৰী আৰু পদ্মভূষণ সন্মানেৰে সন্মানীত কৰিছে।

দ্ৰুত বলিঙৰ বিপৰীতত গাভাস্কাৰে ব্যৱহাৰ কৰা কৌশলসমূহৰ বাবে সদায় উচ্চ প্ৰশংসিত হৈ আছে।
সপ্তম ইণ্ডিয়ান প্ৰীমিয়াৰ লীগৰ বাবে উচ্চতম ন্যায়ালয়ে ২০১৪ চনৰ ২৮ মাৰ্চত বি চি চি আইৰ অস্থায়ী সভাপতি হিচাপে নিয়োগ কৰিছিল। লগতে ক্ৰিকেট ধাৰভাষ্যকাৰ পদৰ পৰাও অব্যহতিৰ বাবে নিৰ্দেশনা জাৰি কৰিছিল।

## ঘৰুৱা অভিষেক
তেখেতৰ জন্ম মুম্বাইত। ছেণ্ট জেভিয়াৰ্ছ হাইস্কুলৰ ছাত্ৰ গাভাস্কাৰ স্কুলৰ হৈ খেলোঁতে ১৯৬৬ চনত ভাৰতৰ শ্ৰেষ্ঠ ছাত্ৰ ক্ৰিকেটাৰ আছিল। মাধ্যমিক শিক্ষাৰ শেষৰ বৰ্ষত লণ্ডন স্কুলবয়জৰ বিৰুদ্ধে এটা শতক কৰাৰ আগত বিদ্যালয়ৰ ক্ৰিকেটত গাভাস্কাৰে ২৪৬ (অপৰাজিত),২২২ আৰু ৮৫ ৰাণ কৰিছিল। তেওঁ বম্বেৰ প্ৰতিষ্ঠিত ছেণ্ট জেভিয়াৰ্ছ প্ৰাক্তন ছাত্ৰ হিচাপে ১৯৬৮/৬৯ বৰ্ষত কৰ্ণাটকৰ বিৰুদ্ধে প্ৰথম আত্মপ্ৰকাশ কৰে।

১৯৭০/৭১ চনত ৱেষ্ট ইণ্ডিজ ভ্ৰমণত যোৱা ভাৰতীয় দলটোত স্থান লাভ কৰা এজন খেলুৱৈ হ'ল সুনীল গাভাস্কাৰ।

## সাহিত্য কৰ্মৰাজি
গাভাস্কাৰে আত্মজীৱনীৰ লগতে চাৰিখন ক্ৰিকেট বিষয়ক কিতাপ লিখিছিল।
* *Sunny Days: An Autobiography*, ১৯৭৬
* *Idols*, ১৯৮৩
* *Runs 'n' Ruins*, ১৯৮৪
* *One Day Wonders*, ১৯৮৬

## তথ্যসূত্ৰ

## বাহ্যিক সংযোগ
* 
* 
* [[:en:rediff|ৰেডিফ] পৃষ্ঠাত সুনীল গাভাস্কাৰ]

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ক্ৰিকেটাৰ
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
১৯৯৩ চনৰ লাটুৰ ভূমিকম্প

১৯৯৩ চনৰ লাটুৰ ভূমিকম্প ৩০ ছেপ্টেম্বৰ তাৰিখে স্থানীয় সময় অনুসৰি পুৱা ৩:৫৬ বজাত হৈছিল। ভূমিকম্পটোৱে মূলতে পশ্চিম ভাৰতৰ মহাৰাষ্ট্ৰ ৰাজ্যৰ লাটুৰ আৰু ওচমানবাদ জিলাৰ ক্ষতি সাধন কৰিছিল। ৫২খন গাঁও ধ্বংস হৈছিল এই অন্তৰ্ফলকীয় ভূমিকম্পটোত। ভ্ৰামক মান মাপনী বা ম'মেণ্ট মেগ্ননিছিউত স্কেলত ইয়াৰ মান আছিল ৬.২ আৰু প্ৰায় ১০০০০ জন মানুহৰ মৃত্যু হৈছিলে; ৩০০০০ জন আঘাতপ্ৰাপ্ত হৈছিলে। ভূমিকম্পটো এটা অগভীৰ ভূমিকম্প আছিলে যাৰ কেন্দ্ৰটো ভূ-পৃষ্ঠৰ ১০কিমি তলত আছিলে ফল স্বৰূপে বিস্তৰ ক্ষতি সাধন হৈছিলে। 

## References

শ্ৰেণী:ভূমিকম্প
শ্ৰেণী:স্বাধীনোত্তৰ ভাৰত
১৯৬৭ চনৰ কৈনানগৰ ভূমিকম্প

১৯৬৭ চনৰ কৈনানগৰ ভূমিকম্পটো মহাৰাষ্ট্ৰৰ কৈনানগৰ চহৰৰ সমীপত সংঘটিত হৈছিল ১১ ডিচেম্বৰত। ভূমিকম্পটোৰ মান আছিল ৬.৬ আৰু প্ৰাৱল্য আছিল মাৰ্ক'লী প্ৰাৱল্য মাপনীত VIII (*Severe*).ভূমিকম্পটো কৈনা নদীবান্ধৰ সমীপত সংঘটিত হৈছিল আৰু ইয়াৰ কাৰণ বহুতে নদীবান্ধটো বুলিয়েই ক'ব খোজে। ইয়াৰ ফলত প্ৰায় ১৭৭ জনৰ মৃত্যু হয় আৰু প্ৰায় ২২৭২জন আঘাতপ্ৰাপ্ত হয়। .

## ক্ষয়ক্ষতি
ভূমিকম্পটোৰ ফলত কৈনানগৰৰ ৮০% তকৈও বেছি ঘৰ ধ্বংস হয় কিন্তু ইয়াৰ ফলত কৈনা নদীবান্ধৰ বিশেষ ডাঙৰ ক্ষতি নহ'ল। ১৯৬৭ চনৰ পৰাই অঞ্চলটোত আৰু বহুতো সৰু ভূমিকম্প হৈ আহিছে। কিছুমানৰ মতে এই আটাইবোৰ ভূমিকম্পৰ কাৰণ হ'ল কৈনা নদীবান্ধটো। 

## তথ্যসূত্ৰ

শ্ৰেণী:ভূমিকম্প
শ্ৰেণী:স্বাধীনোত্তৰ ভাৰত
কেলকুলেটৰ

thumb|তৰল স্ফটিক পৰ্দাযুক্ত এটা ইলেক্ট্ৰনিক কেলকুলেটৰ।
thumb|এটা আধুনিক বৈজ্ঞানিক কেলকুলেটৰ য'ত তৰল স্ফটিক পৰ্দাৰ বিন্দুৰ মেট্ৰিস্ক আছে।
এটা ইলেক্ট্ৰনিক **কেলকুলেট**ৰ হৈছে এটা লৈ ফুৰিব পৰা যন্ত্ৰ যাৰ সহায়ত গণনা কৰিব পাৰি সাধাৰণ পাটীগণিতৰ পাৰা জটিল গণিতলৈকে। 

প্ৰথম আৰ্দ্ধপৰিবাহী ব্যৱহাৰ কৰা ইলেক্ট্ৰনিক কেলকুলেটৰ উদ্ভাৱন কৰা হৈছিল ১৯৬০ চনত। পকেটত লৈ ফুৰিব পৰা কেলকুলেটৰ আৰম্ভ হয় ১৯৭০ চনৰ পৰা।

## গঠন
thumb|বৈজ্ঞানিক কেলকুলেটৰৰ দৃশ্যপট

### ইনপুট
ইলেক্ট্ৰনিক কেলকুলেটৰত কী-বৰ্ড থাকে য'ত বিভিন্ন সংখ্যা আৰু গাণিতিক অপাৰেচনৰ বুটাম থাকে। সাধাৰণতে এটা নিৰ্দিষ্ট বুটামৰ দ্বাৰা এক নিৰ্দিষ্ট কাম হে কৰিব পাৰি কিন্তু কিছুমান কেলকুলেটৰত বহুত কাম কৰিব পাৰি এটা বুটামেৰে। 

### আউটপুট
কেলকুলেটৰত সাধাৰণতে তৰল স্ফটিক পৰ্দাৰ দৃশ্যপট থাকে। 

## তথ্য সংগ্ৰহ

শ্ৰেণী:সঁজুলি
শ্ৰেণী:গণিত
শ্ৰেণী:ম'বাইল এপ্লিকেচন
পাউলিৰ নিষেধ নীতি

**পাউলিৰ নিষেধ নীতি** () কোৱাণ্টাম বলবিজ্ঞানৰ এটা গুৰুত্বপূৰ্ণ নীতি। এই নীতিমতে কোনো এটা কোৱাণ্টাম প্ৰণালীত দুটা বা তাতকৈ অধিক একে ফাৰ্মিয়ন (অৰ্দ্ধ-অখণ্ড স্পিন বিশিষ্ট কণা) একেটা কোৱাণ্টাম অৱস্থাত যুগপৎভাৱে থাকিব নোৱাৰে। ১৯২৫ চনত অষ্ট্ৰিয়ান পদাৰ্থ বিজ্ঞানী ৱুল্ফগাং পাউলিয়ে ইলেক্ট্ৰনৰ বাবে আৰু পাছলৈ সকলো ফাৰ্মিয়নৰ বাবে এই নীতি সূত্ৰবদ্ধ কৰিছিল।

পৰমাণুৰ ইলেক্ট্ৰনৰ ক্ষেত্ৰত এই নীতি এইদৰে ক'ব পাৰি: কোনো এটা পৰমাণুত থকা দুটা ইলেক্ট্ৰনৰ চাৰিওটা কোৱাণ্টাম সংখ্যা *n* (মুখ্য কোৱাণ্টাম সংখ্যা), **' ([[এযিমুথেল কোৱাণ্টাম সংখ্যা]]), ''m<sub></sub>'' ([[চুম্বকীয় কোৱাণ্টাম সংখ্যা]]) আৰু ''m<sub>s</sub>'' ([[স্পিন কোৱাণ্টাম সংখ্যা]]) কেতিয়াও একে হ'ব নোৱাৰে। ইয়াৰ অৰ্থ এয়ে যে যদি কোনো এটা পৰমাণুত থকা দুটা ইলেক্ট্ৰনৰ বাবে প্ৰথম তিনিটা কোৱাণ্টাম সংখ্যাৰ মান একে হয়, তেন্তে ইলেক্ট্ৰন দুটাৰ বাবে চতুৰ্থ কোৱাণ্টাম সংখ্যাটো নিঃসন্দেহে বেলেগ হ'ব। উদাহৰণস্বৰূপে যদি কোনো এটা পৰমাণুৰ দুটা ইলেক্ট্ৰনৰ বাবে ''n'' = 2, **' = 1 আৰু *m<sub></sub>* = -1 হয়, তেন্তে ইলেক্ট্ৰন দুটাৰ এটাৰ বাবে *m<sub>s</sub>* = +1/2 আৰু আনটোৰ বাবে *m<sub>s</sub>* = -1/2 হ'ব। দুয়োটা ইলেক্ট্ৰনৰ বাবে *m<sub>s</sub>* ৰ মান একে হ'ব নোৱাৰে।

পাৰমাণৱিক বৰ্ণালীৰ অধ্যয়নৰ দ্বাৰা পাউলিয়ে নিষেধ নীতিৰ সম্ভেদ পাইছিল। এটা পৰমাণুৰ বিভিন্ন অৱস্থা এই পাৰমাণৱিক বৰ্ণালীৰ পৰাই নিৰ্ণয় কৰিব পাৰি।

## তথ্য সংগ্ৰহ

## বাহ্যিক সংযোগ
*Nobel Lecture: Exclusion Principle and Quantum Mechanics Pauli's account of the development of the Exclusion Principle.

শ্ৰেণী:কোৱাণ্টাম বলবিজ্ঞান
ডিমাছা ভাষা

**ডিমাছা ভাষা‌** () ভাৰতৰ অসম বিভিন্ন ঠাইত যেনে, নগাঁও, কাৰ্বি আংলং, ডিমা হাচাও আৰু নাগালেণ্ড ৰাজ্যৰ ডিমাছা জনগোষ্ঠী সকলৰ
মাতৃভাষা। ডিমাছাসকল ঘাইকৈ ডিমা হাচাও (পূৰ্বৰ উত্তৰ কাছাৰ) জিলাত বাস কৰে৷ ডিমাছাসকল অসমৰ আদিম অধিবাসীসকলৰ অন্যতম৷ ডিমাছাসকল তিব্বত-বৰ্মী শাখাৰ বড়োসকলৰ সৈতে প্ৰায় একেধৰণৰ ফৈদ। 'ডিমাছা' শব্দৰ অৰ্থ হৈছে 'ডি : পানী, মা : বৃহৎ, ছা : সন্তান' অৰ্থাৎ ডাঙৰ নৈৰ সন্তান। আদিতে ডিমাছাসকল  দিখৌ আৰু ধনশিৰি নৈৰ মাজত বাস কৰিছিল। পাছত ৰাজনৈতিক কাৰণত তেওঁলোক তাৰ পৰা উঠি গৈ উত্তৰ কাছাৰ জিলাত বসবাস কৰিবলৈ লয়।

## ডিমাছা ভাষাৰ বৈশিষ্ট্য
ডিমাছাসকলে কোৱা ডিমাছা ভাষাৰ নিজা লিপি নাই। ডিমাছা ভাষা তিব্বত-বৰ্মী ভাষা ফৈদৰ৷ তিব্বত বৰ্মী ভাষাসমূহৰ কিছুমান উমৈহতীয়া বৈশিষ্ট্য দেখা যায়৷ 
* জনজাতিসকলে তেওঁলোকৰ ভাষা নিজৰ জাতিৰ মানুহৰ মাজতে আৱদ্ধ ৰাখে৷ 
* জনজাতিসমূহৰ ভাষা প্ৰায়ক্ষেত্ৰতে দূৰ্বোধ্য৷ 
* ভাষাসমূহ সুৰপ্ৰধান৷ 
* স্বৰবৰ্ণৰ হ্ৰস্ব-দীৰ্ঘৰ ৰূপ সুকীয়া সুকীয়া৷ 
* এই ভাষাবোৰৰ নিজা লিপি নাই৷ কিছুমানে দেৱনাগৰী লিপি আৰু কিছুমানে ৰোমান লিপিৰে নিজৰ ভাষা বৰ্তাই ৰখাৰ চেষ্টা কৰিছে৷

## আন্তঃভাষিক সম্পৰ্ক
ডিমাছাসকলৰ পূৰ্বপুৰুষসকলে উজনি অসমত ৰাজত্ব কৰিছিল৷ তাৰ প্ৰমাণ স্বৰূপে “ডি’’ আখৰযুক্ত নামবোৰে প্ৰমাণ৷ নৈ আৰু ঠাইৰ নামবোৰৰ প্ৰায়বোৰেই ডি-যুক্ত; যেনে: ডিখৌ, ডিমৌ, ডিব্ৰু, ডিবাং আদি অনেক শব্দ আছে৷ কছাৰী জনগোষ্ঠীৰ আটাইবোৰ ঠালৰ ভিতৰত ডিমাছা ভাষা সুচল৷ ডিমাছা ভাষাই অইন জনজাতীয় ভাষাৰ সহায় নোলোৱাকৈ ভাব প্ৰকাশ কৰিব পাৰে৷ অসমীয়া ভাষাত ডিমাছা ভাষাৰ বহুতো শব্দ-সম্ভাৰ কিছুমান পৰিবৰ্তিত ৰূপত আৰু কিছুমান অবিকল ৰূপত সোমাই আছে৷
### অসমীয়া আৰু ডিমাছা ভাষা
অসমীয়া ভাষা বিভিন্ন ভাষাৰ সংমিশ্ৰণত গঢ়ি উঠা ভাষা৷ একেই ভৌগলিক ভূখণ্ডত থকা কাৰণে ডিমাছা ভাষাৰো বহু শব্দ সম্ভাৰ অসমীয়া ভাষাত সোমাইছে আৰু বহু অসমীয়া শব্দও ডিমাছা ভাষাৰ মাজত নিগাজী হৈ পৰিছে৷ ডিমাছা ভাষাৰ লিপি সম্পৰ্কে এতিয়াও মতদ্বৈধতা আঁতৰা নাই৷ কোনোৱে বাংলা লিপি, কোনোৱে অসমীয়া লিপি, কোনোৱে দেৱনাগৰী আৰু আন কিছুমানে ৰোমান লিপি গ্ৰহণ কৰাৰ সপক্ষে থকা বাবে স্থিৰ সিদ্ধান্তত এতিয়াও আহিব পৰা নাই৷ অৱশ্যে নিৰূপমা হাগজেৰে ডিমাছা ভাষাৰ লিপি আদিতে অসমীয়াই আছিল বুলি বিভিন্ন তথ্য দাঙি ধৰিছে৷ মাইবঙত কছাৰী ৰজা মেঘনাৰায়ণৰ ৰাজত্বৰ  কালৰ প্ৰস্তৰ লিপিত থকা “ৰ’’ আখৰ অসমীয়া “ৰ’’ৰ সৈতে একেই৷ মহাৰাজ কৃষ্ণচন্দ্ৰ নাৰায়ণ আৰু গোবিন্দ চন্দ্ৰ নাৰায়ণে লিখা পুথিতো “ৰ’’ ব্যৱহাৰ কৰিছিল৷ সাহিত্যিক নিৰূপমা হাগজেৰে শেষলৈ অসমীয়া লিপিকে তেওঁ লিখাৰ মাধ্যম কৰি লৈ কেইবাখনো কিতাপ লিখে৷  ডিমাছা ভাষাত অসমীয়া বৰ্ণৰ উচ্চাৰণো প্ৰায় একেই৷ মাত্ৰ শ, ষ, আৰু স ধ্বনি চ আৰু ভ ধ্বনি ব উচ্চাৰণ কৰা হয়৷ যেনে, সিংহ>চিং, সুখ>চুখ, ভাদ>বাদাও, ভাটৌ> বাথৌ আদি৷

## ডিমাছা ভাষাৰ অভিধান
কাছাৰ জিলাৰ পুলিছ চুপাৰিণ্টেণ্ডেণ্ট W.C.M. Dundasএ ১৯০৮ চনত *Outline Grammar And Dictionary* নামেৰে এখনি অভিধান লিখে৷ তাৰপিছত, মণিচৰণ বৰ্মনে *“হৈড়ম্ব ভাষা প্ৰৱেশ’’* নামৰ বাংলা ভাষাত লিখা ডিমাছা শব্দকোষ লিখে৷ ১৯৯২ চনত গড়কাপ্তানী বিভাগৰ ইঞ্জিনিয়াৰ শ্ৰী নগেন্দ্ৰনাথ বৰুৱাই *“ ডিমাছা ভাষাৰ ভঁৰাল’’* নামে এখনি অভিধান লিখে আৰু ২০০৫ চনত প্ৰকাশ পায়, নিৰূপমা হাগজেৰে লিখা “ডিমাছা গ্ৰাউৰেণ’’ নামৰ অভিধানখন অসমীয়া ভাষাত লিখা আৰু ডিমাছা ভাষাৰ অসমীয়া অৰ্থ দিয়া হৈছে৷
## তথ্য সূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:অসমৰ ভাষা আৰু লিপি
উপেন্দ্ৰনাথ গোস্বামী

**উপেন্দ্ৰনাথ গোস্বামী** (, ১৯২৩-২০০০) একাধাৰে ভাষাবিদ, গৱেষক, অধ্যাপক, অনুবাদক আৰু অভিধানপ্ৰণেতা। তেওঁ কটন কলেজৰ অসমীয়া বিভাগৰ অধ্যাপক আছিল আৰু পাছলৈ গুৱাহাটী বিশ্ববিদ্যালয়ৰ অধ্যাপক পদত নিযুক্ত হৈছিল। তেওঁৰ গৱেষণাৰ বিষয় আছিল- A Study of Kamrupi : A Dialect of Assamese.

## জন্ম
উপেন্দ্ৰনাথ গোস্বামীৰ জন্ম হয় ১৯২৩ চনৰ নৱেম্বৰ মাহৰ ১৩ তাৰিখে নলবাৰী সত্ৰত।

## শিক্ষা
নলবাৰী গৰ্ডন হাইস্কুলৰ পৰা ১৯৪২ চনত প্ৰথম বিভাগত প্ৰৱেশিকা পৰীক্ষাত উত্তীৰ্ণ। একে বছৰতে ভাৰত ত্যাগ আন্দোলনত অংশ লৈ কাৰাবাস। তাৰ পাছত ১৯৪৫ চনত কটন কলেজৰপৰা কলা শাখাত প্ৰথম বিভাগত আই.এ পৰীক্ষাত উত্তীৰ্ণ আৰু ১৯৪৭ চনত একেখন কলেজৰপৰাই কলা শাখাত স্নাতক ডিগ্ৰী অৰ্জন। তাৰ পাছত ১৯৫১ চনত গুৱাহাটী বিশ্ববিদ্যালয়ৰ অসমীয়া বিষয়ৰ ভাষা শাখাত দ্বিতীয় শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী অৰ্জন।

## কৰ্মজীৱন
*১৯৫২ : ডিব্ৰুগড়ৰ ডি. এইছ, কে. কলেজত অসমীয়াৰ প্ৰবক্তা হিচাপে কৰ্মজীৱনৰ সূচনা।
*১৯৫৮ : A Study of Kamrupi : A Dialect of Assamese' শীৰ্ষক বিষয়ত গৱেষণা কৰি গুৱাহাটী বিশ্ববিদ্যালয়ৰপৰা সন্মানজনক ডক্টৰেট উপাধি লাভ। উক্ত বিশ্ববিদ্যালয়ৰপৰা ভাষা বিষয়ত ডক্টৰেট উপাধি পোৱা তেখেতেই প্ৰথমজন ব্যক্তি।
*১৯৬০ : কটন কলেজৰ অসমীয়া বিভাগত প্ৰবক্তা হিচাপে যোগদান।
*১৯৬৪ : কটনত প্ৰায় চাৰি বছৰ সফলতাৰে শিক্ষকতা কৰাৰ পাছত গুৱাহাটী বিশ্ববিদ্যালয়ৰ অসমীয়া বিভাগত যোগদান।
*১৯৮৭ : দীৰ্ঘদিন শিক্ষক জীৱন কটোৱাৰ পাছত অসমীয়া বিভাগৰ বিভাগীয় মুৰব্বী হিচাপে গুৱাহাটী বিশ্ববিদ্যালয়ৰপৰা অৱসৰ গ্ৰহণ।

## সন্মান
২০০০ চনত অসম ভাষা-বিজ্ঞান সমিতিৰপৰা মৰণোত্তৰভাৱে ভাষাচাৰ্য’ উপাধি লাভ।

## মৃত্যু
২০০০ চনত জন্ম দিৱসৰ দিনাখন নিজা বাসভৱনত মৃত্যু।

## সাহিত্যৰাজি
### ইংৰাজী ভাষাত
*A Study of Kamrupi : A Dialect of Assamese, ১৯৯৮
*An Introduction to Assamese, ১৯৭৮;
*An Introduction to the Deuri Language, ১৯৯৪

### অসমীয়া ভাষাত
*নেতাজীৰ বাণী, ১৯৪৬
*শৰৎচন্দ্ৰ গোস্বামী, ১৯৪৬
*সীমান্ত কেশৰী, ১৯৪৭
*বাপু মোৰ আই, ১৯৫০
*ভাষা আৰু সাহিত্য, ১৯৫৬
*ভাষাবিজ্ঞান, ১৯৬৫
*বৈষ্ণৱ ভক্তিধাৰা আৰু সন্তকথা, ১৯৭৫
*অসমীয়া ভাষাৰ ৰূপকথা, ১৯৭৭
*ভাষা-সমাজ-সাহিত্য, ১৯৭৮
*অসমীয়া ভাষাৰ ব্যাকৰণ, ১৯৮১
*দেউৰী শব্দমালা, ১৯৮১
*অসমীয়া ভাষা আৰু উপভাষা, ১৯৮৬
*অসমীয়া লিপি, ১৯৮৭
*প্ৰত্ন অসমীয়া ভাষাৰ ৰূপতাত্ত্বিক বিশ্লেষণ, ১৯৮৫
*অসমীয়া ভাষাৰ উদ্ভৱ, সমৃদ্ধি আৰু বিকাশ, ১৯৯১

### অনুবাদ
*মানৱৰ পুনৰ নিৰ্মাণ
*প্ৰেমচন্দৰ পাঁচটা চুটি গল্প

### অভিধান
*মণিমাণিক শব্দকোষ, ১৯৯৮

## তথ্যসূত্ৰ


শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া ভাষাবিদ
ফাৰ্মাৰ অন্তিম উপপাদ্য

**ফাৰ্মাৰ অন্তিম উপপাদ্য** () সংখ্যা তত্ত্বৰ এটা গুৰুত্বপূৰ্ণ উপপাদ্য যি ৩৫০ বছৰৰো অধিক কাল অপ্ৰমাণিত হৈ আছিল। ইয়াক **ফাৰ্মাৰ অনুমান** () বুলিও জনা যায়। পিয়েৰ দি ফাৰ্মাৰ নামেৰে নামকৰণ কৰা এই উপপাদ্যমতে a, b আৰু c ৰ বাবে an + bn = cn সমীকৰণটোৰ কোনো অশূন্য অখণ্ড সংখ্যাৰ সমাধান পোৱা নাযায় যদি n > ২ হয়।

১৬৩৭ চনত পিয়েৰ দি ফাৰ্মাই ডায়'ফেণ্টাছৰ "এৰিথমেটিকা" নামৰ গ্ৰন্থখনৰ এটা পৃষ্ঠাৰ কাষত প্ৰথমবাৰৰ বাবে এই উপপাদ্যটোৰ অনুমান আগবঢ়াইছিল। তেওঁ লিখিছিল যে তেওঁৰ লগত উপপাদ্যটোৰ এটা প্ৰমাণ আছে, কিন্তু পৃষ্ঠাটোৰ কাষৰ ঠাইখিনিত প্ৰমাণটো লিখিবলৈ ঠাই নোজোৰে। পাছত ফাৰ্মাৰ মৃত্যুৰ পাছত তেওঁৰ পুত্ৰ‌ই এৰিথমেটিকাৰ কাষত লিখি থোৱা টোকাবোৰ সংগ্ৰহ কৰি প্ৰকাশ কৰে যদিও প্ৰথমাৱস্থাত সকলোৰে এই উপপাদ্যটোৰ প্ৰতি সন্দেহ আছিল। অৱশেষত ৩৫৮ বছৰ কাল গণিতজ্ঞসকলৰ অশেষ কষ্টৰ ফলত এই উপপাদ্যটোৰ এটা প্ৰমাণ পোৱা গ'ল। উপপাদ্যটোৰ প্ৰথম সফল প্ৰমাণ আগবঢ়াইছিল এণ্ড্ৰু ৱাইলছ নামৰ এগৰাকী গণিতজ্ঞই। ১৯৯৪ চনত আগবঢ়োৱা এই প্ৰমাণটো ১৯৯৫ চনত আনুষ্ঠানিকভাৱে প্ৰকাশ কৰা হয়। এই উপপাদ্যটোৰ প্ৰমাণ আগবঢ়োৱা বাবে ২০১৬ চনৰ ২৪ মে'ত গণিতৰ নোবেল বঁটা ৰূপে পৰিচিত এবেল বঁটাৰে এণ্ড্ৰু ৱাইলছক সন্মানিত কৰা হয়।

গণিতৰ ইতিহাসৰ সবাতোকৈ গুৰুত্বপূৰ্ণ উপপাদ্যসমূহৰ ভিতৰত ফাৰ্মাৰ অন্তিম উপপাদ্য অন্যতম। গিনিছ বুক অব্ ৱৰ্ল্ড ৰেকৰ্ডছত এই উপপাদ্যটো "আটাইতকৈ কঠিন গাণিতিক সমস্যা" হিচাপে স্বীকৃতি লাভ কৰিছে। উল্লেখযোগ্য যে আটাইতকৈ বেছি অসফল প্ৰমাণ থকা উপপাদ্যটোও এইটোৱেই।

## তথ্য সংগ্ৰহ

## বাহ্যিক সংযোগ
* 

শ্ৰেণী:গণিত
শ্ৰেণী:সংখ্যা তত্ত্বৰ উপপাদ্য
মাজুলী সাংস্কৃতিক বিশ্ববিদ্যালয়

**মাজুলী সংস্কৃতিক বিশ্ববিদ্যালয়** অসমৰ মাজুলীত অৱস্থিত সংস্কৃতিৰ শিক্ষা আৰু গৱেষণাৰ বাবে স্থাপিত এখন ৰাজ্যিক বিশ্ববিদ্যালয়। এই বিশ্ববিদ্যালয়খন অসম চৰকাৰে ২০১৭ চনৰ ৭ ছেপ্টেম্বৰত গৃহীত কৰা *মাজুলী সংস্কৃতিক বিশ্ববিদ্যালয় বিধেয়ক, ২০১৭*-ৰ অধীনত স্থাপন কৰিছে। ২০১৮ চনৰ ১৩ জুলাই তাৰিখে অসমৰ মুখ্যমন্ত্ৰী সৰ্বানন্দ সোণোৱালে প্ৰায় ৩০০ কোটি টকাৰে নিৰ্মাণ হ’বলগীয়া অসমৰ প্ৰথমখন সংস্কৃতিক বিশ্ববিদ্যালয়ৰ আধাৰশিলা স্থাপন কৰিছিল৷

২০১৯ চনৰ ১০ জুন তাৰিখে অধ্যাপক ড॰ ডম্বৰুধৰ নাথে বিশ্ববিদ্যালয়খনৰ প্ৰথম গৰাকী উপাচাৰ্যৰ পদবীত নিযুক্তি লাভ কৰে। ডিচেম্বৰ ২০২২ ৰ পৰা অস্থায়ী transit চৌহদৰ পৰা মাজুলী সংস্কৃতিক বিশ্ববিদ্যালয়ৰ পাঠদান আৰম্ভ হৈছে।

## তথ্য উৎস

শ্ৰেণী:অসমৰ বিশ্ববিদ্যালয়সমূহ
শ্ৰেণী:মাজুলী
২০ ফেব্ৰুৱাৰী

**২০ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫১তম দিন। বছৰটো শেষ হ’বলৈ এই দিনৰ পৰা মুঠ ৩১৪টা দিন (অধিবৰ্ষত ৩১৫ দিন) বাকী থাকে। 

## বিশেষ ঘটনা
* ১৯৮৭ - মিজোৰামক ভাৰতবৰ্ষৰ ২৩তম ৰাজ্য হিচাপে ঘোষণা কৰা হয়। 

১৯৩২ চনৰ আজিৰ দিনটোতে অসমৰ প্ৰসিদ্ধ গল্পকাৰ, ঔপন্যাসিক, নাট্যকাৰ ,প্ৰবন্ধকাৰ, শিশু সাহিত্যিক, কবি , কথাছবি নিৰ্মাতা, জনপ্ৰিয় পষেকীয়া 'প্ৰান্তিক'ৰ প্ৰতিষ্ঠাপক মুখ্য সম্পাদক ডঃ ভবেন্দ্ৰ নাথ শইকীয়াদেৱৰ জন্ম হৈছিল।

## মৃত্যু
* ১৯৫০ - শৰৎচন্দ্ৰ বসু, ভাৰতৰ স্বাধীনতা সংগ্ৰামী।
* ২০০৯ - অমিতা মালিক, ভাৰতীয় মিডিয়া সমালোচক।
* ২০১৬ - হীৰেন্দ্ৰ নাথ দত্ত, অসমীয়া কবি আৰু সমালোচক।
* ২০২২ - শকুন্তলা চৌধুৰী, ভাৰতীয় সমাজ কৰ্মী।

## দিৱস
* বিশ্ব সামাজিক ন্যায়বিচাৰ দিৱস

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
২১ ফেব্ৰুৱাৰী

**২১ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫২তম দিন। বছৰটো শেষ হ’বলৈ এই দিনৰ পৰা মুঠ ৩১৩টা দিন (অধিবৰ্ষত ৩১৪ দিন) বাকী থাকে। 

## জন্ম
* ১৯৪৪ - জয়কান্ত গন্ধীয়া, অসমীয়া গৱেষক আৰু লোকশিল্পী।
* ১৯৬১ - অভিজিৎ বেনাৰ্জী, ভাৰতীয়-আমেৰিকান অৰ্থনীতিবিদ।
* ১৯৬৪ - স্কট যোচেফ কেলি, আমেৰিকান অভিযন্তা আৰু মহাকাশচাৰী।
* ১৯৮০ - জিগমে খেচাৰ নামগৱেল ৱাংচুক, ভূটানৰ পঞ্চম আৰু বৰ্তমান "ড্ৰোক গ্যাল্প" বা "ড্ৰেগন ৰজা"।

## মৃত্যু
* ১৮২৯ - কিট্টুৰ চেন্নাম্মা, বৰ্তমানৰ কৰ্ণাটকৰ অন্তৰ্গত দেশীয় ৰাজ্য কিট্টুৰৰ ৰাণী।
* ১৯৯০ - জোহৰাবাই অম্বালেৱালী, ভাৰতীয় কণ্ঠশিল্পী।
* ১৯৯১ - নূতন সামৰ্থ, ভাৰতীয় অভিনেত্ৰী।
* ২০১৬ - কলানিধি নাৰায়ণন, ভাৰতীয় নৃত্যশিল্পী আৰু ভাৰতনাট্যমৰ ভাৰতীয় শাস্ত্ৰীয় নৃত্যৰ শিক্ষক।

## দিৱস‌
* আন্তৰ্জাতিক মাতৃভাষা দিৱস
* সশস্ত্ৰ বাহিনী দিৱস (দক্ষিণ আফ্ৰিকা)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
২৩ ফেব্ৰুৱাৰী

**২৩ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫৪তম দিন। বছৰটো শেষ হ’বলৈ এই দিনৰ পৰা মুঠ ৩১১টা দিন (অধিবৰ্ষত ৩১২ দিন) বাকী থাকে। 

## জন্ম
* ১৯১১ - তীৰ্থনাথ শৰ্মা, অসমীয়া শিক্ষাবিদ আৰু সাহিত্যিক।
* ১৯৫৭ - মামাং দাই, ভাৰতীয় কবি, ঔপন্যাসিক তথা সাংবাদিক।
* ১৯৫৮ - নাজনীন, ভাৰতীয় অভিনেত্ৰী।
* ১৯৬০ - নাৰুহিট', জাপানৰ সম্ৰাট।
* ১৯৬৬ - ডিডিয়াৰ কুয়েলজ, ছুইছ জ্যোতিৰ্বিজ্ঞানী।
* ১৯৬৭ - অনুপমা চোপ্ৰা, ভাৰতীয় ছবি সমালোচক, লেখক আৰু সাংবাদিক।
* ১৯৬৯ - ভাগ্যশ্ৰী পটৱৰ্ধন, ভাৰতীয় অভিনেত্ৰী আৰু সমাজকৰ্মী।
* ১৯৮২ - কৰন সিং গ্ৰোভাৰ, ভাৰতীয় টেলিভিছনৰ অভিনেতা আৰু মডেল।
* ১৯৯৪ - তৃপ্তি ডিমৰি, ভাৰতীয় অভিনেত্ৰী।

## মৃত্যু
* ১৮২১ - জন কীটছ, ইংৰাজ কবি।
* ১৮৫৫ - কাৰ্ল ফ্ৰিডৰিখ গাউছ, জাৰ্মান গণিতজ্ঞ আৰু পদাৰ্থ-বিজ্ঞানী।
* ১৯৫২ - কীৰ্তিনাথ শৰ্মা বৰদলৈ, অসমীয়া সংগীতজ্ঞ।
* ১৯৬৯ - মধুবালা, ভাৰতীয় অভিনেত্ৰী।

## দিৱস
* ৰাষ্ট্ৰীয় দিৱস (ব্ৰুনেই)।
* সশস্ত্ৰ বাহিনী দিৱস (তাজিকিস্তান)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
২৫ ফেব্ৰুৱাৰী

**২৫ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫৬তম দিন। বছৰটো শেষ হ’বলৈ এই দিনৰ পৰা মুঠ ৩০৯টা দিন (অধিবৰ্ষত ৩১০ দিন) বাকী থাকে। 

## জন্ম
* ১৯৫৯ - ৰেণী বৰ্গিজ, ভাৰতীয় জীৱবিজ্ঞানী।
* ১৯৭২ - নোমল মমিন, অসমীয়া বিধায়ক তথা চিকিৎসক।
* ১৯৭৪ - দিব্যা ভাৰতী, ভাৰতীয় অভিনেত্ৰী।
* ১৯৯১ - হৰবিন্দৰ সিং, ভাৰতীয় পেৰা ধনুৰ্বিদ।
* ১৯৯২ - পোখৰাম্বাম সুশীলা চানু, ভাৰতীয় হকী খেলুৱৈ।
* ১৯৯২ - ছানয়া মালহোত্ৰা, ভাৰতীয় চলচ্চিত্ৰ অভিনেত্ৰী।
* ১৯৯৪ - উৰ্বশী ৰৌতেলা, ভাৰতীয় অভিনেত্ৰী তথা মডেল।

## মৃত্যু
* ১৯৬৮ - অন্নদা দেৱী বৰকটকী, অসমীয়া সমাজসেৱিকা আৰু লেখিকা।
* ১৯৭১ - বিমলা প্ৰসাদ চলিহা, অসমৰ প্ৰাক্তন মুখ্যমন্ত্ৰী।
* ২০০১ - ডন ব্ৰেডমেন, অষ্ট্ৰেলিয়ান ক্ৰিকেটাৰ।
* ২০১২ - দেৱানন্দ বৰুৱা, অসমৰ শিক্ষা বিভাগৰ প্ৰশাসনিক বিষয়া।

## দিৱস
* ৰাষ্ট্ৰীয় দিৱস (কুৱেইট)।
* জন শক্তি দিৱস (ফিলিপাইনছ)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
২৯ ফেব্ৰুৱাৰী

**২৯ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জীৰ অধিবৰ্ষত ৬০তম দিন। বছৰ শেষ হ'বলৈ ৩০৬ দিন বাকী থাকে। ফেব্ৰুৱাৰী মাহ সাধাৰণতে ২৮ দিনীয়া হয় যদিও প্ৰতি ৪ বছৰৰ মূৰে মূৰে এই মাহ ২৯ দিনীয়া হয়। তেতিয়া ইয়াক লিপ ইয়েৰ বা অধিবৰ্ষ বুলি কোৱা হয়।

## ঘটনাৱলী
* ১৯২০ - হাঙ্গেৰীত পুনৰ ৰাজতন্ত্ৰ প্ৰতিষ্ঠা কৰা হয়। 
* ১৯৫৬ - পাকিস্তানৰ সংবিধান গৃহীত হয়। দেশখনক ইছলামিক গণতন্ত্ৰৰূপে ঘোষণা কৰা হয় আজিৰ দিনটোতে।

## জন্ম
* ১৮৯২ - আগষ্টা ছেভেজ, আমেৰিকাল ভাস্ক্যৰ্য শিল্পী।
* ১৮৯৬ - মোৰাৰজী দেশাই, ভাৰতৰ চতুৰ্থ প্ৰধানমন্ত্ৰী।
* ১৯০৪ - ৰুক্মিণী দেৱী অৰুণ্ডেল, ভাৰতীয় শাস্ত্ৰীয় নৃত্যশিল্পী আৰু নৃত্য নিৰ্দেশক।
* ১৯৮৪ - ডাৰেন এমব্ৰ’ছ, ইংৰাজ ফুটবলাৰ।
* ১৯৮৮ - মুনমী ফুকন, অসমীয়া চলচ্চিত্ৰ জগতৰ অভিনেত্ৰী।

## মৃত্যু
* ১৯৬৪ - ফ্ৰেংক এলবাৰ্টছন, আমেৰিকান অভিনেতা।
* ২০০৮ - ৰেৱতী মোহন দত্তচৌধুৰী বা শীলভদ্ৰ, অসমীয়া গল্পকাৰ, ঔপন্যাসিক আৰু শিক্ষাবিদ।
* ২০১২ - পি. কে. নাৰায়ণ পানিকৰ, ভাৰতীয় সমাজকৰ্মী।

## দিৱস
* অবিবাহিত পুৰুষৰ দিৱস (আয়াৰলেণ্ড)।
* বিৰল ব্যাধি দিৱস।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
কুন্দ

right|thumb|১৯১১ চনৰ এটা কুন্দ যন্ত্ৰৰ বিভিন্ন অংশ সমূহ <br /><br /> a – bed
<br /><br /> b – carriage (with cross-slide and toolpost)
<br /><br /> c – headstock
<br /><br /> d – back gear (other geartrain nearby drives leadscrew)
<br /><br /> e – cone pulley for a belt drive from an external power source
<br /><br /> f – faceplate mounted on spindle
<br /><br /> g – tailstock
<br /><br /> h – leadscrew
right|thumb|এজন ঘড়ী নিৰ্মাতাই কুন্দা যন্ত্ৰ ব্যৱহাৰ কৰি কপাৰৰ পৰা ঘড়ীৰ অংশ তৈয়াৰ কৰিছে।
কুন্দ বা লেথ () হৈছে এটা যন্ত্ৰ য'ত বস্তু এটা এক অক্ষত ঘূৰাই কাটি, ফুটা কৰি ধুনীয়াকৈ অক্ষৰ সমমিত কৰি বনোৱা হয়।

## ব্যৱহাৰ
কাঠৰ কামত, ধাতুৰ বস্তু বনোৱাৰ কামত, ৰং স্প্ৰে কৰা, কাচৰ বস্তু, মাটিৰৰ বস্তু বনোৱা কামত কুন্দ ব্যৱহাৰ কৰা হয়। যিটো বস্তুঅৰ ওপৰত কাম কৰা হয় তাক তাৰ দুযোফাল ধৰি ৰাখি এটাফাল ঘূৰোৱা হয় আৰু কামবোৰ কৰা হয়। 

## কুন্দত তৈয়াৰ কৰা বস্তু
কুন্দত তৈয়াৰ কৰা বস্তুসমূহ হ'ল স্ক্ৰু, মমৰ মাৰি, বেচবল বেট, খুটা, বাৱল, বাদ্যযন্ত্ৰ আদি। 

### উদাহৰণ

চিত্ৰ:Doorslag kraspen centerpons.jpg|Lathe exercise
চিত্ৰ:TurnedChessPieces.jpg|Turned chess pieces


## তথ্যসূত্ৰ

শ্ৰেণী:অপৰ্যালোচিত অনুবাদসহ পৃষ্ঠা
শ্ৰেণী:যন্ত্ৰ
মিৰ

thumb|মিৰৰ আলোকচিত্ৰ
***মিৰ*** (, ; lit.&nbsp;*peace* or *world*) আছিল ১৯৮৬ চনৰ পৰা ২০০১ চনলৈকে মহাকাশত থকা মহাকাশ কেন্দ্ৰ। ইয়াক প্ৰথমে ছোভিয়েট ইউনিয়ন আৰু পাছত ৰাছিয়াই পৰিচালনা কৰিছিল। মিৰ আছিল প্ৰথম ম'জুলাৰ মহাকাশ কেন্দ্ৰ আৰু ইয়াক মহাকাশত যোৰা লগাই বনোৱা হৈছিলে ১৯৮৬ ৰ পৰা ১৯৯৬ চনৰ ভিতৰত। এটা সময়ত ই পৃথিৱীৰ কক্ষপথত থকা সকলোতকৈ ডাঙৰ কৃত্ৰিম উপগ্ৰহ আছিল। মহাকাশ কেন্দ্ৰটোত সূক্ষ্ম মধ্যাকৰ্ষণ সম্পৰ্কীয় গৱেষণাগাৰ আছিলে য'ত জীৱ-বিজ্ঞান, পদাৰ্থ বিজ্ঞান, মহাকাশযান ইত্যাদি গৱেষণা কৰা হৈছিল। এইবোৰৰ মূল উদ্দেশ্য আছিলে মহাকাশত মানুহৰ স্থায়ী বসতি। 
*মিৰ* আছিল প্ৰথম দীৰ্ঘদিন ধৰি মহাকাশত থকা বাসোপযোগী গৱেকষণা-কেন্দ্ৰ। ই ৩৬৪৪ দিন ধৰি মানুহ থকাৰ এক ৰেকৰ্ড কৰিছিল; আন্তৰাষ্ট্ৰীয় মহাকাশ কেন্দ্ৰই ২৩ অক্টোবৰ ২০১০ চনত এই ৰেকৰ্ড ভঙ্গ কৰে। ইয়াৰ আৰু এটা বেলেগ ৰেকৰ্ডো আছে। ভালেৰী পলিক'ভে ইয়াত ১৯৯৪ ৰ পৰা ১৯৯৫লৈকে ৪৩৭ দিন ১৮ঘণ্টা থাকি দীৰ্ঘসময়ৰ এককভাৱে মানুহৰ মহাকাশ উৰণৰ ৰেকৰ্ড স্থাপন কৰিছিল। *মিৰে* মুঠ জীৱন কাল ১৫ বছৰৰ ১২ বছৰ মহাকাশত আছিল। ই আছিল ইয়াৰ নিৰ্ধাৰিত সময় কালতকৈ তিনিগুণ অধিক সময়।

### সৃষ্টি
মিৰ অ'ৰবিটেল কম্‌প্লেক্সৰ কাম ১৯৭৬ চনত আৰম্ভ হয় য'ত ২৮০টা অনুষ্ঠান আৰু ২০ বিভিন্ন ছোভিয়েট মন্ত্ৰালয়ে ভাগ লৈছিল। ২০ ফেব্ৰুৱাৰী ১৯৮৬চনত ইউ আৰ-৫০০কে (প্ৰট'ন) ৰকেট উৎক্ষেপকে মিৰ নামৰ ক'ৰ ম'জুলটো () উৎক্ষেপন কৰে। ছোভিয়েট বাতৰি তথ্যমতে ম'জুলটোত ৬টা ডকিং প'ট আছিল।

### তথ্য সংগ্ৰহ
খাচী আৰু জয়ন্তীয়া পাহাৰ

**খাচী আৰু জয়ন্তীয়া পাহাৰ** পূৰ্বে মূলতঃ অসম আৰু মেঘালয়ৰ অংশ হিচাপে থকা পাহাৰীয়া অঞ্চল। এই অঞ্চল বৰ্তমান ভাৰতীয় ৰাজ্য মেঘালয়ৰ (পূৰ্বৰ অসম) অন্তৰ্গত। পূব জয়ন্তীয়া পাৰ্বত্য জিলা, পশ্চিম জয়ন্তীয়া পাৰ্বত্য জিলা, পূব খাচী পাৰ্বত্য জিলা আৰু পশ্চিম খাচী পাৰ্বত্য জিলাৰ বৰ্তমান ইয়াৰ অংশ।

## জয়ন্তীয়া পাহাৰ

জয়ন্তীয়া পাহাৰ খাচী পাহাৰৰ পূবে অৱস্থিত। জয়ন্তীয়া জাতিৰ *এলেকা* (জনজাতীয় অঞ্চল) সমূহৰ বাৰজন মুখিয়ালক *দলৈ* (*Dolloi*) হয় আৰু ঠাইডোখৰকো তেওঁলোকৰ নামেৰে খাচীত KA RI KHADAR DOLLOI বা "১২জন জনজাতীয় মুখিয়ালৰ অঞ্চল" বোলা হয়। 

তেওঁলোকৰ ওপৰত জয়ন্তীয়াপুৰৰ ৰজাৰ স্থান। তেওঁৰ শীতকালৰ প্ৰসাদ বৰ্তমানৰ বাংলাদেশত আৰু জহকালিৰ বাসস্থান আগৰ চুট্‌ংগাৰপৰা নাৰ্টিয়াংলৈ স্থানান্তৰিত কৰা হৈছে। 

জয়ন্তীয়া পাহাৰ আগতে জয়ন্তীয়া পাৰ্বত্য জিলাৰ অংশ আছিল। ২০১২ চনৰ ৩১ জুলাইত ইয়াক পূব জয়ন্তীয়া পাৰ্বত্য জিলা আৰু পশ্চিম জয়ন্তীয়া পাৰ্বত্য জিলাত ভাগ কৰা হৈছে। 

## খাচী পাহাৰ

খাচী পাহাৰ গাৰো পাহাৰৰ পূবে অৱস্থিত। বিশটা ক্ষুদ্ৰ অঞ্চলৰ (*hima*) বা তাতোকৈ সৰু অঞ্চলৰ বাহিৰে খাচী জনজাতিৰ আন ৰাজকীয় শাসক নাই। বিভিন্ন উপায়েৰে বাছনি কৰা *Siem বা Syiem* নামৰ মুখিয়ালে সেইসমূহ শাসন কৰে।

## তথ্যসূত্ৰ

## বাহ্যিক সংযোগ
* Map of the Khasi states
* The Khasis by R.R.T.Gurdon; part 2

শ্ৰেণী:অসমৰ ইতিহাস
শ্ৰেণী:ভূতপূৰ্ব প্ৰশাসনিক অঞ্চল
শ্ৰেণী:১৯৪৭ চনত বিলুপ্ত হোৱা ৰাজ্য আৰু ভূ-খণ্ড
শ্ৰেণী:মেঘালয়
এপ'ল' ১১

এপ'ল ১১ আছিল প্ৰথম মহাকাশ অভিযান যাৰ সহায়ত প্ৰথম বাৰৰ বাবে মানুহে চন্দ্ৰত ভৰি দিছিল। নীল আৰ্মষ্ট্ৰং আৰু বুজ এলড্ৰিনে ২০ জুলাই ১৯৬৯ চনত এপ'ল' লুনাৰ মডুল ঈগলক চন্দ্ৰপৃষ্ঠত নমাইছিল। ইয়াৰ প্ৰায় ৬ঘণ্টাৰ পাছত নীল আৰ্মষ্ট্ৰঙে প্ৰথম বাৰৰ বাবে চন্দ্ৰপৃষ্ঠত ভৰি ৰাখিছিল ২১ জুলাইৰ দিনা। তাৰে ১৯মিনিটৰ পাছত বুজ এলড্ৰিনেও নীল আৰ্মষ্ট্ৰঙৰ লগত যোগ দিয়ে। তেওঁলোকে চন্দ্ৰপৃষ্ঠত ৩ঘণ্টা ১৫মিনিট সময় ঈগলৰ বাহিৰত কটাই আৰু চন্দ্ৰপৃষ্ঠৰ পৰা নমুনা সংগ্ৰহ কৰে। মাইকেল ক'লিনছে কমাণ্ড মডুল *কলম্বিয়া* চন্দ্ৰৰ কক্ষপথত উৰাই ৰাখিছিল। নীল আৰ্মষ্ট্ৰং আৰু বুজ এলড্ৰিনে ২১ ঘণ্টা ৩১ মিনিট চন্দ্ৰপৃষ্ঠত থাকি পুনৰ মহাকাশত *কলম্বিয়া*ৰ লগ লাগিছিল। 
## অভিযানৰ উদ্দেশ্য
অভিযানৰ মূল উদ্দেশ্য আছিলে আমেৰিকাৰ ৰাষ্ট্ৰীয় উদ্দেশ্য পূৰণ কৰা যিটো আছিলে চন্দ্ৰলৈ মানুহ যোৱা আৰু তাৰ পৰা পুনৰ পৃথিৱীলৈ ঘূৰাই অনাৰ। এই ৰাষ্ট্ৰীয় উদ্দেশ্যটো আমেৰিকাৰ ৰাষ্ট্ৰপতি জন এফ কেনেডিয়ে ২৫ মে' ১৯৬১ চনত ঘোষণা কৰিছিলে। ইয়াৰ উপৰিও অভিযানটোৰ আন বহুতো উদ্দেশ্য আছিলে; চন্দ্ৰপৃষ্ঠৰ পৰা নমুনা সংগ্ৰহ কৰা, পৃথিৱীলৈ সংকেত পঠিয়াবলৈ এটা টেলিভিচন কেমেৰা মোতায়েন কৰা, সৌৰ বতাহ সংযুক্ত পৰীক্ষাৰ বাবে সঁজুলি, ভূকাম্পিক পৰীক্ষাৰ সঁজুলি, লেজাৰ ৰেনজিং ৰেত্ৰ ৰিফ্লেক্টৰ মোতায়েন কৰা। 
## তথ্যসূত্ৰ

শ্ৰেণী:মহাকাশ অভিযান
৪ মাৰ্চ

## ঘটনাৱলী
*১৯৫১ - নতুন দিল্লীত প্ৰথম এছিয়ান গেমছ আৰম্ভ হয়।

## জন্ম
* ১৮৫৬ - তৰু দত্ত, ভাৰতীয় অনুবাদক আৰু কবি।
* ১৮৯২ - যতীন্দ্ৰ নাথ দুৱৰা, অসমীয়া সাহিত্যিক।
* ১৯২২ - দীনা পাঠক, ভাৰতীয় চলচ্চিত্ৰ অভিনেত্ৰী।
* ১৯৭১ - তাৰা, ভাৰতীয় অভিনেত্ৰী আৰু ৰাজনীতিবিদ।
* ১৯৭৪ - প্ৰিয়া কুমাৰ, ভাৰতীয় লেখিকা আৰু অনুপ্ৰেৰণাদায়ী বক্তা।
* ১৯৯৬ - কমলপ্ৰীত কৌৰ, ভাৰতীয় এথলীট।

## মৃত্যু
* ২০১১ - অৰ্জুন সিং, ভাৰতীয় ৰাজনীতিবিদ।
* ২০১৬ - পি. এ. চাংমা, ভাৰতীয় ৰাজনীতিবিদ।

## দিৱস
* অভিযন্তা দিৱস (ছুইজাৰলেণ্ড)
* বিশ্ব মেদবহুলতা দিৱস

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
৭ মাৰ্চ

## ঘটনাৱলী

## জন্ম
* ১৯২২ - অল্গা লেডিজেংস্কায়া, ৰাছিয়ান গণিতজ্ঞ।
* ১৯২৫ - ৰবীন্দ্ৰ কেলকৰ, ভাৰতীয় লেখক।
* ১৯৩২ - নন্দ তালুকদাৰ, অসমীয়া গৱেষক আৰু জীৱনীকাৰ।
* ১৯৪৪ - ইন্দুলতা শুক্লা, ভাৰতীয় শিক্ষাবিদ।
* ১৯৪৯ - গোলাম নবী আজাদ, ভাৰতীয় ৰাজনীতিবিদ।

## মৃত্যু
* ১৯৫২ - পৰমহংস যোগানন্দ, ভাৰতীয় সন্যাসী।
* ১৯৯৯ - ষ্টেনলি কুবৰিক, আমেৰিকান ছবি পৰিচালক, চিত্ৰনাট্যকাৰ আৰু প্ৰযোজক।
* ২০১২ - বসন্ত দাস, অসমীয়া ঔপন্যাসিক, গল্পকাৰ, চিত্ৰনাট্যকাৰ, কাহিনীকাৰ আৰু ৰহস্য সাহিত্যিক।
* ২০১২ - ৰবি শংকৰ শৰ্মা, ভাৰতীয় চলচ্চিত্ৰ পৰিচালক।

## দিৱস
* শিক্ষক দিৱস (আলবেনিয়া)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
৮ মাৰ্চ

## ঘটনাৱলী
* ১৯৭৫ - ৰাষ্ট্ৰসংঘই আন্তঃৰাষ্ট্ৰীয় নাৰী দিৱস অনুষ্ঠিত কৰাৰ কথা ঘোষণা কৰে।

## জন্ম
* ১৮৯৩ - ৰাজবালা দাস, অসমীয়া শিক্ষাবিদ।
* ১৯০৮ - লোকনাথ বল, ভাৰতীয় স্বাধীনতা সংগ্ৰামী।
* ১৯১৬ - অন্নপূৰ্ণা গোস্বামী, ভাৰতীয় সাহিত্যিক।
* ১৯৫৩ - বসুন্ধৰা ৰাজে, ভাৰতীয় ৰাজনীতিবিদ।
* ১৯৫৮ - যোগেশ্বৰ বৰুৱা, ভাৰতৰ মুক্তি যুঁজাৰু।
* ১৯৮৪ - ৰোছ টেইলৰ, নিউজিলেণ্ডৰ ক্ৰিকেটাৰ।

## মৃত্যু
* ১৫৩৪ - ৰাণী কৰ্ণাৱতী, ভাৰতৰ বুন্দিৰ ৰাজকুঁৱৰী আৰু অস্থায়ী শাসক।
* ১৭০২ - তৃতীয় উইলিয়াম, ইংলেণ্ডৰ ৰজা।

## দিৱস
* আন্তৰ্জাতিক নাৰী দিৱস

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
৫ মাৰ্চ

## ঘটনাৱলী
*১৯১৮ - মস্কোক ৰাছিয়াৰ ৰাজধানী কৰা হয়।

## জন্ম
* ১৯০৫ - প্ৰভাৱতী দেৱী সৰস্বতী, ভাৰতীয় সাহিত্যিক।
* ১৯১১ - সুব্ৰত মুখোপাধ্যায়, ভাৰতীয় বায়ু সেনাৰ জনক।
* ১৯১২ - পূৰ্ণানন্দ দত্ত, অসমীয়া মুক্তি যুঁজাৰু, সমাজ সেৱক, শিক্ষা সংগঠক আৰু গান্ধীবাদী কৰ্মী।
* ১৯১৩ - গংগুবাঈ হংগল, ভাৰতীয় শাস্ত্ৰীয় সংগীতজ্ঞ।
* ১৯৩৪ - ডেনিয়েল কাহনেমেন, ইজৰাইলী-আমেৰিকীয় মনোবিজ্ঞানী আৰু অৰ্থনীতিবিদ।
* ১৯৯০ - মনপ্ৰীত কৌৰ, ভাৰতীয় শ্বট-পুটাৰ।

## মৃত্যু
* ১৮২৭ - আলেছেন্দ্ৰো ভল্টা, ইটালীয়ান পদাৰ্থ বিজ্ঞানী, ৰসায়ন বিজ্ঞানী।
* ১৯৪৫ - বুদ্ধিন্দ্ৰনাথ ভট্টাচাৰ্য, অসমৰ প্ৰথমখন ইংৰাজী-অসমীয়া অভিধান প্ৰণেতা।
* ১৯৫৩ - জোছেফ ষ্টেলিন, ছোভিয়েট ইউনিয়নৰ নেতা আৰু হিটলাৰ বধৰ নায়ক।
* ২০১২ - শোভা ব্ৰহ্ম, অসমীয়া চিত্ৰ-শিল্পী আৰু ভাস্কৰ।
* ২০১৬ - ৰেই টম্‌লিনছন, আমেৰিকান কম্পিউটাৰ প্ৰগ্ৰামাৰ।

## দিৱস
* শাৰীৰিক সংস্কৃতি আৰু ক্ৰীড়া দিৱস (আজেৰবাইজান)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
৬ মাৰ্চ

## ঘটনাৱলী

## জন্ম
* ১৪৭৫ - মাইকেলেঞ্জেল', ইটালীয় নৱজাগৰণৰ এজন ভাস্কৰ্যবিদ, চিত্ৰকৰ, স্থপতিবিদ, কবি আৰু অভিযন্তা।
* ১৫০৮ - সম্ৰাট হুমায়ুন, দ্বিতীয় মোগল সম্ৰাট। (মৃ.১৫৫৬)
* ১৮০৬ - এলিজাবেথ বেৰেট ব্ৰাউনিং, ইংৰাজ কবি। (মৃ.১৮৬১)
* ১৯২৭ - গাৰ্চিয়া মাৰ্কেছ, কলম্বিয়ান ঔপন্যাসিক, চুটিগল্প লিখক, পটকথা লিখক তথা সংবাদসেৱী।
* ১৯৮০ - ৰূপম ভূঞা, অসমীয়া কণ্ঠশিল্পী, সুৰকাৰ আৰু সংগীত পৰিচালক।

## মৃত্যু
* ২০১৫ - ৰাম সুন্দৰ দাস, ভাৰতীয় আইনজ্ঞ আৰু ৰাজনীতিবিদ।
* ২০১৭ - ৰবাৰ্ট অছবৰ্ণ, আমেৰিকান অভিনেতা।
* ২০২১ - গ্ৰাহাম পিংক, ব্ৰিটিছ ধাত্ৰী।

## দিৱস
* স্বাধীনতা দিৱস (ঘানা)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
১৬ মাৰ্চ

## ঘটনাৱলী

## জন্ম
* ১৭৮৯ - গিয়ৰ্গ ছিমন ওম, জাৰ্মান পদাৰ্থ বিজ্ঞানী আৰু গণিতজ্ঞ।
* ১৯০১ - চন্দ্ৰপ্ৰভা শইকীয়ানী, ভাৰতৰ স্বাধীনতা সংগ্ৰামী, সমাজসেৱী আৰু সাহিত্যসেৱী।
* ১৯৩৫ - ৱাজিদা তাবাচ্চুম, ভাৰতীয় লেখিকা, কবি আৰু গীতিকাৰ।
* ১৯৪৩ - দিলীপ কুমাৰ বৰুৱা, অসমীয়া শিক্ষাবিদ, লেখক আৰু অৰ্থনীতিবিদ।
* ১৯৫৮ - মণি কুমাৰ চুব্বা, ভাৰতীয় ৰাজনীতিবিদ।

## মৃত্যু
* ১৯৬৮ - ডেভিদ মেকমিলান, স্কটিছ ৰসায়নবিদ।
* ১৯৭২ - চন্দ্ৰপ্ৰভা শইকীয়ানী, ভাৰতৰ স্বাধীনতা সংগ্ৰামী, সমাজসেৱী আৰু সাহিত্যসেৱী।
* ১৯৮৬ - ললিত কুমাৰ দলে, ভাৰতীয় ৰাজনীতিক।
* ২০২১ - মওদুদ আহমেদ, বাংলাদেশৰ প্ৰাক্তন প্ৰধানমন্ত্ৰী।

## দিৱস
* ৰাষ্ট্ৰীয় টিকাকৰণ দিৱস (ভাৰত)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
১৭ মাৰ্চ

## ঘটনাৱলী

## জন্ম
* ১৯০৯ - ৰামচন্দ্ৰ নাৰায়ণ দণ্ডেকাৰ, ভাৰতীয় শিক্ষাবিদ।
* ১৯৩২ - নিৰুপমা বৰগোহাঞি, অসমীয়া সাহিত্যিক।
* ১৯৬২ - কল্পনা চাওলা, ভাৰতীয় মূলৰ আমেৰিকান মহাকাশচাৰী।
* ১৯৭৫ - পুনিত ৰাজকুমাৰ, ভাৰতীয় অভিনেতা।
* ১৯৯০ - ছাইনা নেহৱাল, ভাৰতীয় বেডমিণ্টন খেলুৱৈ।

## মৃত্যু
* ১৮৬০ - বালকদাস, ভাৰতীয় সমাজ সংস্কাৰক।
* ২০০৭ - বনিলী খ’ঙমেন, ভাৰতীয় ৰাজনীতিবিদ।
* ২০১৯ - মনোহৰ পাৰিকৰ, ভাৰতীয় ৰাজনীতিবিদ।

## দিৱস
* শিশু দিৱস (বাংলাদেশ)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
২৩ মাৰ্চ

## জন্ম
* ১৫৫৮ - ভট্টদেৱ, অসমৰ শঙ্কৰোত্তৰ কালৰ কবি। (মৃত্যু: ১৬৩৮)
* ১৬১৪ - জাহানাৰা বেগম, মোগল ৰাজকুমাৰী।
* ১৮৮০ - বাসন্তী দেৱী, ভাৰতীয় স্বাধীনতা সংগ্ৰামী।
* ১৮৯৮ - নলিনীবালা দেৱী, অসমীয়া ‌কবি আৰু লেখিকা। (মৃত্যু: ২৪ ডিচেম্বৰ, ১৯৭৭)
* ১৯১০ - আকিৰা কুৰোছাৱা, জপানীজ বোলছবি নিৰ্মাতা।
* ১৯১০ - ৰামমনোহৰ লোহিয়া - ভাৰতৰ স্বাধীনতা সংগ্ৰামী।
* ১৯২৪ - বীৰেণ বৰকটকী, অসমীয়া সাহিত্যিক আৰু শিক্ষাবিদ। (মৃত্যু: ৪ নৱেম্বৰ, ২০০২)
* ১৯৫৩ - ইলা কাকতি, অসমীয়া অভিনেত্ৰী।
* ১৯৬১ - শকুন্তলা দলে গামলিন, ভাৰতীয় প্ৰশাসনিক সেৱাৰ বিষয়া।
* ১৯৭৬ - স্মৃতি ইৰানী, ভাৰতীয় ৰাজনৈতিক নেতা।
* ১৯৮৭ - কংগনা ৰাণাৱত, ভাৰতীয় অভিনেত্ৰী।

## মৃত্যু
* ১৯৩১ - ভগৎ সিং, (জ.১৯০৭), সুখদেব থাপৰ (জ.১৯০৮) আৰু শিৱৰাম ৰাজগুৰু (জ.১৯০৮) - ভাৰতৰ স্বাধীনতা সংগ্ৰামী। এই তিনিজনক ব্ৰিটিছ চৰকাৰে ফাঁচী দিয়ে। এই দিনটো ভাৰতত শ্বহীদ দিৱস হিচাপে পালন কৰা হয়।
* ১৯৯৫ - শক্তি চট্টোপাধ্যায়, বাঙালি কবি আৰু লিখক। (জন্ম: ২৫ নৱেম্বৰ,১৯৩৩)

## দিৱস
* শ্বহীদ দিৱস (ভাৰত)
* বিশ্ব জলবায়ু বিজ্ঞান দিৱস
* বিশ্ব নাস্তিক দিৱস 
* পাকিস্তান দিৱস (পাকিস্তান)
* পৰিয়াল দিৱস (দক্ষিণ আফ্ৰিকা)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
২২ মাৰ্চ

## ঘটনাৱলী

## জন্ম
* ১৭১২ - এডৱাৰ্ড মোৰে, ইংৰাজ কবি।
* ১৮৬৮ - ৰবাৰ্ট মিলিকান, আমেৰিকান পদাৰ্থবিজ্ঞানী।
* ১৯৩১ - বাৰ্টন ৰিখটাৰ, নোবেল বিজয়ী আমেৰিকান পদাৰ্থবিজ্ঞানী।
* ১৯৪৯ - গুণাৰাম খনিকৰ, অসমীয়া বনৌষধি বিশেষজ্ঞ। (মৃত্যু: ৭ জানুৱাৰী, ২০১৬)
* ১৯৬০ - ৰাগিনী ত্ৰিবেদী, ভাৰতৰ ধ্ৰুপদী সংগীতশিল্পী।

## মৃত্যু
* ১৮৯২ - বিষ্ণুপ্ৰিয়া দেৱী, অসমীয়া কবি।
* ১৯৭৭ - এ. কে. গোপালন, ভাৰতীয় ৰাজনীতিক।
* ২০১৬ - ৰিটা গাম, আমেৰিকান অভিনেত্ৰী।

## দিৱস
* বিশ্ব জল দিৱস

## তথ্য সংগ্ৰহ

## বাহ্যিক সংযোগ

* বিবিচি: এই দিনত 
----
২১ মাৰ্চ

## ঘটনাৱলী
* ১৮২৯ - স্পেইনত হোৱা ভূমিকম্পত ৬ হাজাৰ মানুহ নিহত। 
* ১৮৩৬ - কলকাতাত প্ৰথম গ্ৰন্থাগাৰ স্থাপিত হয়। 
* ১৮৫৭ - টকিঅ'ৰ ভূমিকম্পত ১ লাখ ৭ হাজাৰ মানুহৰ মৃত্যু হয়। 
* ১৯৯০ - দক্ষিণ আফ্ৰিকাৰ পৰা নামিবিয়াই স্বাধীনতা লাভ কৰে। 
* ২০০৬ - টুইটাৰ প্ৰতিষ্ঠিত হয়।

## জন্ম
* ১৬৮৫ - জোহান চেবাষ্টিয়ান বাক, জাৰ্মান সাহিত্যিক।
* ১৯০২ - মহীচন্দ্ৰ মিৰি, অসমৰ প্ৰথম মুখ্য বন সংৰক্ষক।
* ১৯০৫ - কুশল কোঁৱৰ, ভাৰতৰ স্বাধীনতা সংগ্ৰামী। (মৃত্যু: ১৫ জুন, ১৯৪৩)
* ১৯১৬ - বিছমিল্লাহ খান, চেহনাই বাদক। (মৃত্যু: ২১ আগষ্ট, ২০০৬)
* ১৯৩৪ - বুটা সিং, ভাৰতীয় ৰাজনীতিবিদ।
* ১৯৩৮ - তিলোত্তমা বৰুৱা, অসমীয়া শিক্ষাবিদ।
* ১৯৭৮ - ৰাণী মুখাৰ্জী, ভাৰতীয় অভিনেত্ৰী।

## মৃত্যু
* ১৮৮৪ - এজৰা এবট, আমেৰিকান শিক্ষাবিদ।
* ২০০৩ - শিৱানী, ভাৰতীয় সাহিত্যিক।

## ছুটি আৰু অন্যান্য
* বিশ্ব কবিতা দিৱস
* শিশু দিৱস, (লিবিয়া)

## তথ্য সংগ্ৰহ

## বাহ্যিক সংযোগ

* বিবিচি: এই দিনত 
----
১৩ মাৰ্চ

## ঘটনাৱলী

## জন্ম
* ১৯০৯ - সুমতী মোৰাৰজী, ভাৰতীয় ব্যৱসায়ী।
* ১৯১০ - আকিৰা কুৰোছাৱা, জাপানৰ চলচ্চিত্ৰ পৰিচালক।
* ১৯১৩ - মিনীমাতা, সৎনামী সমাজৰ গুৰুমাতা।
* ১৯৪৮ - অসীম বোথ্ৰা, অসমীয়া চলচ্চিত্ৰ কৰ্মী।
* ১৯৫৬ - দুৰ্গাময়ী বৰা, অসমীয়া গায়িকা।
* ১৯৮২ - নিম্ৰত কৌৰ, ভাৰতীয় চলচ্চিত্ৰৰ অভিনেত্ৰী।
* ১৯৮৪ - গীতা বাছৰা, ভাৰতীয় অভিনেত্ৰী।

## মৃত্যু
* ১৮০০ - নানা ফাদ্নাবিছ, ভাৰতীয় ৰাজনীতিবিদ।
* ১৯৯৯ - লী ফক, আমেৰিকান কাৰ্টুনিষ্ট, চলচ্চিত্ৰ পৰিচালক।
* ২০০৭ - আৰ্নল্ড স্কালেণ্ড, আমেৰিকান মল্লযুদ্ধা।

## দিৱস
* ৰাষ্ট্ৰীয় হস্তী দিৱস (থাইলেণ্ড)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
২০ মাৰ্চ

## ঘটনাবলী
* ১৬৮৬ – কলকাতাৰ সূতানটি নামৰ গাঁৱত প্ৰথম ব্ৰিটিশ পতাকা উত্তোলন কৰা হয়। 
*১৭৩৯ – পাৰ্চী শাসক নাদিৰ শ্বাহে দিল্লী চুলতানী দখল কৰি চহৰখন লুটপাত কৰি বিখ্যাত ময়ুৰ সিংহাসন চুৰি কৰে।
*১৯২৭ - মহাদ সত্যাগ্ৰহ, ড° মহাদ আৰু বি.আৰ. আম্বেদকাৰ নেতৃত্বত হাজাৰ হাজাৰ দলিতে ৰাজহুৱাভাৱে পানী খোৱাৰ বাবে মহাৰাষ্ট্ৰৰ মহাদস্থিত চাৱদাৰ টেংকলৈ যাত্ৰা কৰে। এই আইনখনে জাতিভিত্তিক বৈষম্যক প্ৰত্যক্ষভাৱে প্ৰত্যাহ্বান জনাইছিল যিয়ে "অস্পৃশ্য" লোকসকলক ৰাজহুৱা পানীৰ উৎসত প্ৰৱেশৰ পৰা বঞ্চিত কৰিছিল।
*১৯৩৫ – ব্ৰিটিশ কাউন্সিল প্ৰতিষ্ঠিত হয়। 
*১৯৭৭ - ষষ্ঠ সাধাৰণ নিৰ্বাচনৰ অন্ত, ভাৰতীয় সাধাৰণ নিৰ্বাচনৰ সামৰণি আৰু ভাৰতীয় জাতীয় কংগ্ৰেছে স্বাধীনতাৰ পিছত প্ৰথমবাৰৰ বাবে ক্ষমতা হেৰুৱাইছিল। 
*১৯৯১ - খালেদা জিয়াই বাংলাদেশৰ প্ৰথম মহিলা প্ৰধানমন্ত্ৰী হিচাপে দায়িত্ব গ্ৰহণ কৰে। 
*১৯৯২ - কিংবদন্তি চলচ্চিত্ৰ নিৰ্মাতা সত্যজিৎ ৰায়ক ভাৰতৰ সৰ্বোচ্চ অসামৰিক বঁটা ভাৰত ৰত্ন প্ৰদান কৰা হয়। 
*২০১৭ - উত্তৰাখণ্ড উচ্চ ন্যায়ালয়ে গংগা আৰু যমুনা নদীক আইনী অধিকাৰ থকা জীৱন্ত মানৱ সত্তা হিচাপে ঘোষণা কৰে। 
*২০২১ - CAA বিৰোধী প্ৰতিবাদ, সদৌ অসম ছাত্ৰ সন্থাই নাগৰিকত্ব সংশোধনী আইনৰ বিৰুদ্ধে ৰাজ্যজুৰি প্ৰতিবাদ সাব্যস্ত কৰে, য'ত "অসমীয়া পৰিচয়ৰ প্ৰতি ভাবুকি" সম্পৰ্কে সজাগতা সৃষ্টিৰ বাবে মটৰ বাইক ৰেলীও অনুষ্ঠিত হয়। 
## জন্ম
* ১৬১৫ - দাৰা শিকোহ, মোগল সম্ৰাট শ্বাহজাহানৰ জ্যেষ্ঠ পুত্ৰ আৰু বহুত্ববাদী দৃষ্টিভংগীৰ বাবে পৰিচিত পণ্ডিত।
* ১৮২৮ - হেনৰিক ইবছেন, নৰৱেদেশীয় নাট্যকাৰ আৰু নাট পৰিচালক।
* ১৮৯০ - জ্ঞাননাথ বৰা, অসমীয়া ‌কবি, প্ৰবন্ধকাৰ আৰু শিক্ষাবিদ।
* ১৯২০ - উষা মেহতা, ভাৰত ত্যাগ আন্দোলনৰ সময়ত "কংগ্ৰেছ ৰেডিঅ'" চলোৱাৰ বাবে বিখ্যাত স্বাধীনতা সংগ্ৰামী।
* ১৯৫০ - সাৱিত্ৰী জিন্দাল, ভাৰতীয় ব্যৱসায়ী
* ১৯৬৬ - অলকা য়াগনিক, ভাৰতীয় নেপথ্য গায়িকা।
* ১৯৭৭ - গায়ত্ৰী যোশী, ভাৰতীয় অভিনেত্ৰী।
* ১৯৮৭ - কংগনা ৰানাৱত,  ৰাষ্ট্ৰীয় বঁটা বিজয়ী ভাৰতীয় অভিনেত্ৰী।

## মৃত্যু
* ১৩৫১ - মহম্মদ বিন তুগলক, সিন্ধত দিল্লীৰ চুলতানৰ মৃত্যু হয় ।
* ১৮৫৮ - অৱন্তীবাই লোধী, ৰামগড়ৰ ৰাণী তথা মুক্তি যুঁজাৰু।
* ১৯২৫ - লৰ্ড কাৰ্জন, ভাৰতৰ প্ৰাক্তন ভাইচৰয় যিয়ে বংগ বিভাজনৰ সভাপতিত্ব কৰিছিল।
* ১৯৭০ - জয়পাল সিং মুণ্ডা, ভাৰতীয় হকী অধিনায়ক আৰু বিশিষ্ট জনজাতীয় নেতা।
* ২০০৬ - ভৃগু কুমাৰ ফুকন, অসমৰ জাতীয়তাবাদী নেতা তথা অসমৰ প্ৰাক্তন গৃহমন্ত্ৰী।
* ২০১৪ - খুছৱন্ত সিং, ভাৰতীয় সাহিত্যিক, উপন্যাসিক, স্তম্ভ লেখক, সাংবাদিক আৰু ইতিহাসবিদ।

## দিৱস
* বিশ্ব ঘৰচিৰিকা দিৱস
* আন্তৰ্জাতিক সুখ দিৱস
* স্বাধীনতা দিৱস (টিউনিচিয়া)

## তথ্য সংগ্ৰহ

## বাহ্যিক সংযোগ

* বিবিচি: এই দিনত 
----
১৯ মাৰ্চ

## ঘটনাৱলী

## জন্ম
* ১৮১৩ - ডেভিড লিভিংষ্টোন, স্কটিছ চিকিৎসক আৰু মানবতাবাদী। 
* ১৯৫৫ - ব্ৰুচ ৱিলিছ, আমেৰিকান অভিনেতা। 
* ১৯৮৪ - তনুশ্ৰী দত্ত, ভাৰতীয় অভিনেত্ৰী। 

## মৃত্যু
* ১৯৭৩ - হেমেন গাঙ্গুলী, ভাৰতীয় চলচ্চিত্ৰ প্ৰযোজক। 
* ২০০৫ - নৰেন্দ্ৰ চন্দ্ৰ হাজং, অসমীয়া অনাতাঁৰ শিল্পী তথা সংগীত প্ৰযোজক। 
* ২০০৬ - গোলাপ বৰবৰা, অসমৰ প্ৰাক্তন মুখ্যমন্ত্ৰী। 
* ২০০৮ - আৰ্থাৰ চি ক্লাৰ্ক, ইংৰাজ লেখক। 
* ২০১৮ - কেদাৰনাথ সিং, ভাৰতীয় কবি। 

## দিৱস
* অভিযন্তা দিৱস (স্পেইন)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
১৮ মাৰ্চ

## ঘটনাৱলী

## জন্ম
* ১৯২২ - ৰবীন দে, অসমীয়া থ্ৰিলাৰ ঔপন্যাসিক আৰু অভিনেতা।
* ১৯২৬ - অক্কিতম অচ্যুতম নম্বুথিৰী, ভাৰতীয় সাহিত্যিক।
* ১৯৩৮ - শশী কাপুৰ, ভাৰতীয় অভিনেতা।
* ১৯৪৯ - অৰ্চনা মহন্ত, অসমীয়া কণ্ঠশিল্পী।
* ১৯৫৬ - অৰুন্ধতী ভট্টাচাৰ্য্য, ভাৰতীয় বেংকাৰ আৰু ভাৰতীয় ষ্টেট বেংকৰ ভূতপূৰ্ব অধ্যক্ষ।
* ১৯৫৭ - ৰত্না পাঠক শ্বাহ, ভাৰতীয় অভিনেত্ৰী আৰু পৰিচালক।

## মৃত্যু
* ১৯৭৭ - সিদ্ধেশ্বৰী দেৱী, ভাৰতীয় কণ্ঠশিল্পী।
* ১৯৮০ - লুডৱিগ গুটমেন, জাৰ্মান-ব্ৰিটিছ স্নায়ুৰোগ বিশেষজ্ঞ।

## দিৱস
* শিক্ষক দিৱস (ছিৰিয়া)
* পতাকা দিৱস (আৰুবা)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----
২৮ মাৰ্চ

## ঘটনাৱলী

## জন্ম
* ১৯২৭ - বীণা মজুমদাৰ, ভাৰতীয় শিক্ষাবিদ।
* ১৯২৮ - আলেকজেণ্ডাৰ গ্ৰথেণ্ডিক, ফৰাচী গণিতজ্ঞ।
* ১৯৪৯ - মাইকেল ডব্লিউ. ইয়ং, আমেৰিকান বংশগতি বিজ্ঞানী।
* ১৯৫৬ - স্বাতী পিৰামল ভাৰতীয় বিজ্ঞানী।
* ১৯৬৮ - মেক্সিম গৰ্কী, ৰাছিয়ান আৰু ছোভিয়েট লিখক। (মৃত্যু: ১৮ জুন, ১৯৩৬)
* ১৯৭৯ - শাকিৱ খান, বাংলাদেশী অভিনেতা।

## মৃত্যু
* ১৫৯২ - জন এম'ছ কমেনিয়াছ, চেক গণৰাজ্যৰ দাৰ্শনিক।
* ১৯৪১ - ভাৰ্জিনিয়া উল্‌ফ, ব্ৰিটিছ ঔপন্যাসিক। (জন্ম: ২৫ জুন, ১৮৮২)
* ১৯৬৮ - হলধৰ ভূঞা, অসমীয়া সমাজকৰ্মী। শ্ৰীমন্ত শঙ্কৰদেৱ সঙ্ঘৰ এজন জনমদাতা।
* ২০১৯ - প্ৰফুল্ল ৰাজগুৰু, অসমীয়া শিক্ষাবিদ, সাংবাদিক।

## দিৱস
* শিক্ষক দিৱস (চেক গণৰাজ্য)

## তথ্য সংগ্ৰহ

## বাহ্যিক সংযোগ

* বিবিচি: এই দিনত
----